GBP/USD Perlahan Sekitar Zon Support Pada 1.26100 Ekoran Sterling Masih Berisiko

Pound Sterling terus didagangkan lemah sehingga penghujung minggu ini berikutan ketidaktentuan Brexit yang terus membimbangkan para pelabur.
Ditambah lagi tekanan dengan berita peletakan jawatan oleh Theresa May pada 7 Jun ini, dagangan GBP terus merosot dalam pasaran semasa.
Walaupun penganalisis berpendapat dagangan GBP akan kembali mencatatkan kenaikan selepas tampuk pimpinan bertukar ganti, namun tiada faktor yang cukup kukuh untuk menyokong pandangan tersebut.
Sementara menantikan pengunduran Britain dari Kesatuan Eropah pada Oktober nanti, dagangan GBP dijangka akan terus berisiko dan melihatkan pergerakan harga yang tidak menentu bergantung pada perkembangan rundingan Brexit dari masa ke masa.
Jika diperhatikan pergerakan harga bagi pasangan matawang GBP/USD, pergerakan perlahan harga menunjukkan harga menurun ke paras zon support pada 1.26100 yang diuji sepanjang dua minggu ini.
Dagangan GBP/USD hari ini mendatar pada sesi Asia di bawah paras Magic Pivot 1.2635 dan selepas menyentuh paras tersebut, harga mula menunjukkan penurunan pada awal sesi pasaran Eropah hari ini menguji paras support 1.26100 semula.
Jika harga berjaya breakout zon support tersebut, penurunan harga berkemungkinan mampu mencecah sehingga ke paras sekitar support 1.2540 (MagicS3) pada indicator Moshed Magic Line hari ini.
 Penurunan tersebut juga akan mencatatkan sekitar 100 pips penurunan dari paras Magic Pivot hari ini untuk harga terus mencari paras terendah yang terbaru pada chart GBP/USD.
Namun jika harga gagal tembusi zon support 1.26100, jangkaan harga akan kembali membuat kenaikan semula menuju ke paras zon tumpuan sebelum ini di sekitar 1.27000.
Paras resistance pada indicator Moshed Magic Line yang berhampiran akan turut menjadi tumpuan harga jika kenaikan berjaya diteruskan.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.2600, 1.2575, 1.2540.
Paras resistance: 1.2660, 1.2695, 1.2720.


US Dolar Jatuh Ke Paras Terendah Lima Bulan Lalu Berbanding Yen

US dolar menjunam ke paras terendah lima bulan lepas berbanding Yen pada Isnin berikutan ketegangan yang semakin memuncak terhadap Korea Utara yang mengekalkan permintaan matawang ‘safe haven‘ Yen.
Indeks US dolar yang mengukur kekuatan ‘greenback‘ berbanding enam matawang utama yang lain susut 0.25% ke paras 100.12 yang turut disebabkan kelemahan data harga pengguna (CPI) dan jualan runcit.
US dolar meneruskan kerugian dan kini didagang di sekitar 108.41. Pada sesi awal Asia hari ini Yen mencapai paras terendah sejak November di 108.13.
 Risiko geopolitik yang semakin meningkat dengan ujian peluru berpandu Korea Utara pada Ahad gagal. Ketegangan di semenanjung Korea memuncak sepanjang minggu lalu di mana Trump dilihat tegas dalam menyelesaikan masalah senjata nuklear Korea Utara.
“Ia masih lagi tidak jelas sama ada masalah ini akan mencetuskan tindakan ketenteraan, tetapi ketidaktentuan semakin meningkat dan US dolar juga terus bergerak ke bawah. Dalam masa yang sama US dolar juga dilihat goyah dari segi teknikal yang telah berada di bawa moving average 200,” kata ketua penganalisis matawang di Mizuho Securities Tokyo Masafumi Yamamoto.
Kedudukan Jepun yang berdekatan dengan wilayah konflik juga membawa risiko kepada status ‘safe haven‘ Yen jika perkara ini memaksa penglibatan Jepun dalam konflik Washington dan Pyongyang.
“Ketika ini pasaran masih bergerak normal, dengan reaksi pasaran yang menyebabkan pasaran ekuiti yang lemah, hasil bon rendah dan pengukuhan Yen berbanding Dolar,” kata Koji Fukaya Presiden FPG Securities di Tokyo.


Bagaimana Trade Forex Menggunakan Handphone ?

Zaman masa mula-mula saya kenal forex dulu, masa tu Metatrader atau MT4 iaitu platform yang tengah popular sekarang pun belum ada lagi. Masa tu trade guna Streamster platform dari broker Marketiva. Masa tu deposit pun masih guna E-Gold dan E-Bullion. Memang agak lawak masa tu, masa awal-awal kenal forex katakan. First deposit saya pun untuk try trade forex adalah USD20 di broker Marketiva.
Sekarang dah lain, dah ramai tahu apa itu MT4, dah ramai orang dah ada smartphones, dan connection internet 3G,H+,4G LTE. Zaman dah makin pantas, trading platform pun dah boleh install di smartphones. Tapi yang paling popular still Metatrader 4 platform. Untuk pos ini saya akan tunjukkan bagaimana nak install MT4 pada handphone anda. Khususnya untuk Android Phones.
Mula-mula pastikan anda dah ada akaun dengan broker forex.
Lepas dah ada akaun forex tu, anda boleh Masuk ke Google Play iaitu (Playstore), dan search Metatrader 4, dah jumpa, boleh install. Lambang MT4 tu adalah seperti di bawah. Keluaran MetaQuotes Software Corp di bahagian category Finance.

Selepas dah install akan ada macam di bawah.
 Boleh login guna demo account atau real account.  Jika dah ada akaun, klik Login to Existing Account. Search company broker forex yang kita buka akaun. Lepas tu dah boleh login.

Selepas siap semua dah boleh trade ! Anda boleh juga add indicator yang standard macam Moving Average dan lain-ain untuk bantuan trading. Tadaaa…selamat bertrading.

“You can make profit in forex trading, if you control your money management” – MoshedFX


Ramai Tak Suka Isi Kandungan Artikel Ini. Ramai!

Berita baik buat semua trader adalah pasaran untuk ditrade tidak kira sama ada pasaran saham, komoditi dan FX akan berpanjangan dan wujud selagi manusia masih ada.
Dan semua instrumen ini sudah bermula lama dah.
Jadi tidak perlu terlalu terburu-buru untuk mendalami ilmu trading hingga menyebabkan kegopohan mahukan wang dengan cepat boleh menyebabkan diri sendiri kecundang.
Lagipun pekerjaan yang ada sekarang atau yang masih belajar masih lagi boleh memberi ruang dan waktu untuk develop akaun trading.
Apa yang diperlukan oleh seorang trader adalah bermula dengan akaun kecil, kalau boleh mula dengan akaun demo, dan kembangkan dengan baik sehingga menjadi besar dan menampung kehidupan.
Buka akaun semudah ABC, hanya buka laman web broker, daftar dan kemudian install MT4 dah boleh trade.
 Mudah kan? Namun ramai terlupa ada proses yang perlu diambil untuk meraih keuntungan yang berpanjangan.
Mulakan dengan akaun kecil, kembangkan perlahan-lahan tanpa gopoh sambil backtest sistem dan perkara asas terlebih dahulu.
Tak guna asyik depo tapi semua trade kelaut sebab tiada sistem trading yang betul.
Menjadi seorang trader profesional juga memerlukan proses pembelajaran dan pengalaman.
Jangan jadi seorang trader yang mahu cepat kaya dengan 1 trade saja. Tiada shortcut untuk berjaya.
Pupuk kesabaran dalam belajar ilmu penting dalam trading ni dan anda akan berjaya.
Rasai kemanisan menjadi seorang trader!


ECB Kekal Polisi Seperti Jangkaan, Tumpuan Beralih Kepada Sidang Media Draghi

Matawang Euro sedikit tertekan selepas pengumuman polisi oleh ECB pukul 7.45 mlam tadi. European Central Bank (ECB) mengekalkan kadar faedah di paras terendah 0.00% dan kekal dengan keputusan mengurangkan pembelian bon bermula pada Januari 2018.
 Dalam kenyataan awal polisi, ECB mengesahkan akan meneruskan pembelian bon sebanyak 30 billion euro sebulan sehingga September, atau lebih jika perlu dan sehingga Governing Council (Ahli ECB) melihat pengukuhan inflasi menuju ke arah sasaran inflasi bank pusat.
Kenyataan awal yang diberikan oleh ECB sama seperti kenyataan pada mesyuarat Mac, tiada sebarang perubahan. Dengan itu, kesan kepada matawang Euro juga terhad setakat ini. Tumpuan akan terarah kepada sidang media Mario Draghi pada pukul 8.30 malam ini.


Adakah Harga Emas Akan Menjunam Lagi?

Harga Emas terus menerus menurun dengan mendadak dalam keadaan downtrend yang agak curam, ia mengukuhkan kepercayaan bahawa Fed akan menaikkan kadar faedah. Adakah disebabkan syarat penurunan harga pasaran emas ini akan memberi banyak kesan kepada Fed?
Harga emas di pasaran telah jatuh dengan agresif baru-baru ini dan menunjukkan trend ke arah downtrend. Untuk makluman semua, harga emas merudum sejak dari Oktober 2015 iaitu pada harga tinggi $11191.44 sehingga ke paras harga terendah $1064.17 pada bulan November. Penurunan mendadak ini hanya berlaku dalam masa lebih kurang sebulan sahaja. Rizab Persekutuan AS sepatutnya dipersalahkan kerana menggembar-gemburkan akan memperbaharui dasar secara agresif di mana lebih 70% percaya itu akan berlaku.
Fed telah mengulangi bahawa sebarang kenaikan kadar akan berlaku pada kadar ‘beransur-ansur’ yang mungkin membawa apa-apa sahaja maksud. Pada dasarnya, Fed cuba untuk membentuk jangkaan pasaran ataupun memanipulasi  supaya siri kenaikan kadar satu demi satu tidak terlalu mengejut. Jadi, Fed mahu mengambil masa untuk memerhati, jika kenaikan kadar ini mempunyai kesan negatif ke atas pasaran dan  ekonomi sebelum menekan/bertindak ke hadapan dengan yang lain.

Peningkatan kadar yang pertama pada bulan Disember adalah sebahagian besar memberi kesan pada harga emas, walaupun kita mungkin boleh menjangkakan reaksi spontan daripada 30% yang tidak percaya kenaikan kadar akan berlaku. Kenyataan itu adalah penting dan akan menentukan sama ada harga emas naik ataupun turun. Saya menjangka harga emas akan naik akhirnya, memandangkan keadaan harga jualan emas baru-baru ini menurun dengan mendadak sekali dan Fed mungkin mengulangi kenaikan kadar secara beransur-ansur, jadi buat masa ini mungkin kita tidak boleh menjangka sehinggalah pertengahan tahun 2016.
 Jika kita tidak dapat melihat kenaikan kadar pada bulan Disember ini, kita boleh yakin bahawa harga emas akan melonjak naik. Selain itu, baru-baru ini Fed telah bermesyuarat untuk membincangkan kadar diskaun(discount rates) yang menyaksikan 9 daripada 12 Bank Persekutuan mengundi untuk menaikkannya, ini juga mengukuhkan lagi kenyataan bahawa akan berlaku kenaikan kadar faedah pada bulan Disember ini.  Walaubagaimanapun, Pengerusi Fed, Janet Yellen beliau  menolak dan mengundi tidak menaikkannya. Oleh itu, ia menimbulkan persoalan dan kemusykilan mengenai mensyuarat pada Disember ini. Adakah kita dapat melihat kadar faedah dinaikkan ataupun tidak?
[adrotate banner=”5″]
Ok mari kita lihat harga emas sekarang. Di mana harga emas sekarang kalau kita perhatikan? Mengikut keadaan sekarang emas mungkin akan break resistance terdekat dan naik sedikit demi sedikit kerana pasaran menunjukkan peluang kenaikan lebih dari 70%. Jika tiada apa-apa syarat yang agresif dari Fed sebelum mesyuarat itu, pullback mungkin akan berlaku. Harga emas kemungkinan akan mencari harga sekitar $1079.61, $1096.10 dan 1117.59.
Dalam senario lain pula, jika mendapat maklumat bahawa Fed akan bertindak agresif. Harga emas akan terus menurun dan kemungkinan mencari support ataupun buyers di harga $1065.68, 1044.35 dan 1025.14. Tetapi kemusykilan sedikit kerana Fed(iaitu tidak menaikkan kadar diskaun) membuat situasi ini sangat tidak mungkin. Jadi untuk menjawab soalan bahawa harga emas akan terus turun ke paras terbawah, saya akan berkata ‘ya’, buat masa sekarang. Tetapi tunggu dahulu, nantikan apa yang berlaku selepas mensyuarat itu, perhatikan ketidaktentuan harga turun naik ketika itu. Harga emas akan ke arah support atau resistance dan mungkin dari segi teknikal pun akan tewas. Jadi nasihat saya ambil keputusan untuk entry position setelah keadaan pasaran stabil.
Anda dah try 5 USD Bonus Tanpa Deposit dari Broker SaracenMarkets? Untung boleh withdraw. – DAFTAR SINI UNTUK DAPAT FREE 5 USD


Kenapa Perlu Berhati-Hati Jika ‘BUY’ AUD/USD?

Dolar Australia kekal bergerak mendatar sejak minggu lalu dengan sentimen pasaran menjadi faktor pemacu pergerakan bagi matawang komoditi.
Pada sesi Asia hari ini (Selasa), Timbalan Gabenor bank pusat Australia (RBA) menyampaikan kenyataan optimis terhadap ekonomi Australia di mana beliau melihat pertumbuhan ekonomi Australia pada suku ketiga bakal positif dengan bacaan Keluaran Dalam Negara Kasar (KDNK) terbaru.
Tambah beliau lagi, kadar pengangguran 6% adalah dilihat objektif yang munasabah. Kemerosotan yang dialami Victoria baru-baru ini tidak begitu menjejaskan pertumbuhan ekonomi Australia keseluruhannya.
Hal ini boleh menjadi faktor jangka pendek untuk pelabur mengunjurkan kenaikan nilai dolar Australia.
Namun, harus diingatkan semula pada perbincangan polisi monetari dalam mesyuarat terbaru bank pusat. Terdapat jangkaan untuk kadar faedah diturunkan selain pelonggaran polisi lebih lanjut bakal diteruskan untuk menyokong pemulihan ekonomi.
Justeru, kesan jangka panjang akan menjurus kepada penurunan nilai dolar Aussie. Dalam masa terdekat, pergerakan harga berkemungkinan lebih dipacu oleh sentimen semasa pasaran.
 Pada carta harga bagi pasangan mata wang AUD/USD, harga dilihat bergerak mendatar di bawah paras 0.71500 sejak minggu lalu dengan pelabur turut mengambil langkah berwaspada menjelang pilihan raya Presiden di Amerika Syarikat yang semakin hampir.
Zon SBR (support become resistance) 0.71500-0.71800 dilihat menjadi rintangan buat harga meneruskan kenaikan.
Jika kenaikan berjaya melepasi zon tersebut, paras resistance pada 0.72400 akan menjadi destinasi kenaikan lebih tinggi harga.
Sebaliknya jika harga kembali membuat penurunan semula, paras sokongan terhampir dilihat akan dituju harga pada 0.70800 sebelum penurunan lebih rendah akan ke zon support di bawah paras 0.70300.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Siapkan Sayap, EUR/USD Bakal Terbang Tinggi Minggu Ini!

US dolar didagangkan berhati-hati pada awal minggu sementara pelabur masih menantikan perkembangan lanjut pakej rangsangan ekonomi Amerika Syarikat (AS).
Pada perkembangan terbaru, pakej rangsangan yang dicadangkan bernilai $908 bilion sebelum ini bakal dibentangkan kepada Kongres dan dibahagikan kepada dua bahagian berasingan.
Hal ini dilihat akan memulihkan sentimen pasaran dan memberi kesan penyusutan pada US dolar sebagai mata wang safe-haven.
Selain itu juga, kecenderungan pasaran ke arah sentimen risk-on turut didorong oleh perkembangan vaksin dengan pengumuman oleh Donald Trump bahawa vaksinasi vaksin akan dimulakan pada hari ini.
Meneliti pergerakan harga pada carta pasangan mata wang EUR/USD sejak 2 minggu lalu, harga dilihat bergerak mendatar di bawah zon resistance 1.21800-1.21500.
Pada Jumaat lalu juga harga turut menguji zon resistance tersebut sebelum kembali membuat penurunan semula.
Pembukaan pasaran awal minggu di sesi Asia pagi ini turut melihatkan perbezaan jarak (gap) harga pada carta EUR/USD terkesan oleh isu Brexit yang turut mempengaruhi dagangan Euro namun tidak begitu ketara berbanding Pound.
 Walaupun gagal melepasi zon resistance untuk 2 minggu berturut-turut, pergerakan harga di atas paras sokongan Moving Average 50 (MA50) pada rangka masa 1 jam memberi isyarat untuk trend bullish. Pelabur masih memantau sentimen pasaran sebelum pergerakan lebih jelas dipamerkan.
Penganalisis pasaran menjangkakan harga pada minggu ini bakal bergerak lebih tinggi melepasi zon resistance minggu lalu untuk mencatatkan paras ketinggian terbaru sejak Mac 2018 berdasarkan pada sentimen semasa.
Berkemungkinan kenaikan harga akan ke paras ketinggian sekitar 1.22500.
Sekiranya harga gagal lepasi resistance dan membuat penurunan di bawah paras sokongan MA50, paras 1.20900 akan menjadi paras sokongan terhampir harga sebelum harga yang berjaya meneruskan penurunan lebih rendah dilihat akan menuju ke zon RBS (resistance become support) 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Alamak! Evergrande Punya Pasal Pelabur Kena Hati-hati!

Ancaman risiko Evergrande menanti pelabur pada pembukaan awal minggu selepas sahamnya dilaporkan digantung untuk diperdagangkan di pasaran Hong Kong.
Menurut laporan yang dikeluarkan pada awal sesi Asia, perdagangan saham China Evergrande Group dihentikan pada jam 9 pagi hari ini. Oleh itu, semua produk berstruktur yang berkaitan dengan syarikat itu juga akan dihentikan perdagangan pada masa yang sama.
Situasi ini terjadi selepas firma gergasi itu gagal membayar dua faedah ke atas bon offshore yang berakhir pada 23 dan 29 Oktober. Ia kini mempunyai tempoh penangguhan sementara (grace period) selama 30 hari dari tarikh ia berakhir.
Matawang sensitif risiko, dolar Aussie dan kiwi mula memaparkan sedikit penurunan pada sesi Asia setelah mencatatkan peningkatan pada akhir dagangan minggu lalu.
 Kedua-dua matawang tersebut menjadi tumpuan utama pasaran minggu ini berikutan mesyuarat polisi bank pusat Australia dan New Zealand yang dijadualkan berlangsung pada minggu ini.
Sementara itu, raja matawang US dolar dilihat sedikit meningkat susulan penyusutan yang dicatatkan pada akhir minggu lalu berikutan pengambilan untung oleh pelabur. Ketika penulisan, indeks dolar diperdagangkan pada 94.05.
Pelabur akan menumpukan perhatian pada penerbitan laporan pekerjaan NFP AS pada hari Jumaat yang dijangka meningkat pada bulan September.
Mengikuti perkembangan matawang Eropah, euro sedikit tergelincir dari paras harga 1.1600 yang dicapainya pada awal sesi Asia, sementara pound pula bertahan di sekitar harga 1.3530 berbanding greenback.


Analisis Teknikal USD/JPY – Timeframe H1 – 22/11/2018

Pergerakan harga pada chart pasangan safe-haven USD/JPY banyak digerakkan oleh sentimen pasaran semasa. Sentimen pasaran yang kembali pulih akan memberi kesan kepada matawang safe-haven USD dan Yen terutamanya berikutan aliran pelaburan mula terarah kepada aset yang berpulangan tinggi. Oleh itu, permintaan terhadap matawang USD dan Yen akan berkurangan dan seterusnya melemahkan nilai dagangannya. Berdasarkan indicator Moshed Magic Line, harga membuat kenaikan dari paras Magic Pivot dan melepasi paras resistance MagicR1 hampir menyentuh paras resistance MagicR2 semalam sebelum harga bergerak mendatar di sekitar paras 113.00.
Pada sesi pasaran Asia pagi ini, harga masih dilihat menyambung pergerakan mendatar harga dan dilihat membuat penurunan menyentuh paras Magic Pivot 112.941 hari ini. Namun harga masih bergerak perlahan sedikit tinggi dari paras Magic Pivot menjelang pembukaan sesi pasaran Eropah. Jika harga kembali membuat kenaikan menyambung pergerakan harga semalam, harga dilihat akan menuju ke paras resistance pada 113.246 (MagicR1). Seterusnya, kenaikan harga bakal menuju pula ke paras 113.445 (MagicR2) sebelum harga terus ke paras lebih tinggi menguji zon SBR (support become resistance) sekitar paras 113.750 (MagicR3).
Namun, jika harga berjaya membuat penurunan melepasi paras Magic Pivot, paras awal yang dilihat akan dituju harga adalah pada support 112.742 (MagicS1). Kemudiannya harga berkemungkinan meneruskan penurunan ke paras zon support yang diuji harga minggu ini sekitar paras 112.437 (MagicS2) dan sekiranya harga berjaya membuat penurunan lebih rendah, harga bakal mencatatkan paras terendah semasa yang baru pada chart USD/JPY sekitar paras 112.238 (MagicS3).
 Terus beri tumpuan terhadap perubahan pada sentimen dalam pasaran semasa yang menjadi faktor utama kepada pergerakan harga pada chart USD/JPY. Jadikan indicator Moshed Magic Line sebagai rujukan tambahan untuk mendapatkan analisis teknikal harian yang lebih berkualiti.

Paras support: 112.742, 112.437, 112.238.
Paras resistance: 113.246, 113.445, 113.750.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Kembali Melonjak, Isyarat Awal Untuk Trend Bullish Semula?

Jangkaan untuk harga pada carta pasangan mata wang GBP/USD terus menjunam meleset apabila pelabur menyaksikan kenaikan semula harga pada sesi New York semalam.
Setelah harga menguji paras support 1.36000 untuk 2 hari berturut-turut, harga gagal tembus lebih rendah dan membuat kenaikan semula lebih 100 pips melepasi paras 1.37000.
Kenaikan harga dilihat lebih didorong oleh faktor penyusutan semula US dolar yang dipengaruhi sentimen pasaran yang sedikit pulih walaupun Pound masih didagangkan berisiko.

Kenaikan harga itu juga telah melepasi halangan Moving Average 50 (MA50) pada rangka masa 1 jam pergerakan harga di carta GBP/USD memberi isyarat awal untuk perubahan trend bullish.
Bersambung pada sesi Asia pagi ini (Khamis), harga bergerak perlahan di sekitar paras 1.37000 dan dijangka lebih agresif pada sesi Eropah dan New York sebentar lagi.
 Jika kenaikan harga berjaya diteruskan, zon SBR (support become resistance) 1.38000 dilihat akan menjadi tumpuan untuk diuji harga.
Kenaikan lebih tinggi boleh mencapai semula paras rintangan pada 1.39000 yang menjadi tumpuan pada dagangan minggu sebelum ini.
Namun, jika kenaikan hanya pembetulan harga, penurunan semula harga akan kembali menguji support 1.36000.
Penurunan lebih rendah menembusi paras tersebut bakal menuju ke paras support seterusnya pada 1.35000 sekaligus mencatatkan paras terendah terbaru sejak Februari.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Emas Tampil Bergaya Capai Sasaran Lepasi $1,850

Pada carta harga XAU/USD yang mengukur nilai emas berbanding USD, akhirnya harga berjaya untuk memusnahkan tembok paling ‘kebal’ pada 1830.00 dan terus mendaki ke puncak.
Lonjakan itu juga mula memberi reaksi ketika penerbitan data inflasi Amerika Syarikat (AS) di sesi New York semalam (Rabu) untuk terbang mencapai paras tertinggi yang terbaharu sekitar 1868.00.
Namun pergerakan harga dilihat sedikit menyusut pada penghujung sesi untuk uji zon RBS (resistance become support) 1850.00 sebelum meningkat semula pada sesi Eropah hari ini (Khamis).
Kebimbangan terhadap kadar inflasi AS yang tinggi dilihat menjadi jawapan mengapa harga emas berupaya untuk melonjak dan tarikan paling unggul bagi pelabur berbanding dolar greenback.
Dalam pada itu, krisis Evergrande yang kembali menghantui ketika ini makin hangat telah membuatkan sentimen pasaran berisiko dan memberi kelebihan kepada dagangan emas sebagai safe-haven.
Lonjakan tersebut juga sama sekali telah mengabaikan hasil perbendaharaan 10 tahun AS serta indeks dolar yang nampaknya turut mencapai tahap ketinggian terbaharu dalam tempoh 1 tahun.
 Pelabur mungkin akan melihat kepada zon rintangan yang berikutnya pada 1880.00 untuk dicapai andai kata pergerakan harga emas berpotensi untuk mengekalkan momentum kenaikan lebih gah.
Manakala kemungkinan lonjakan yang lebih garang bakal menyaksikan harga menuju ke zon rintangan 1900.00 yang turut merupakan paras ketinggian yang pernah dicatatkan pada awal Jun.
Tetapi jika harga emas memberi semula impak untuk papar trend bearish, zon RBS 1850.00 dijangka akan menjadi tumpuan awal pelabur sebelum bakal terus susut ke zon paling utuh sekitar 1830.00.
Pergerakan harga mengatasi zon tersebut bakal memperlihatkan harga memberi bayangan untuk harga membuat perubahan trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


7 Berita Forex Penting Tumpuan Pasaran Minggu Ini (7-11 Disember 2020)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Pengeluaran Perindustrian Jerman (Isnin 3.00 Petang): Sektor pengeluaran di Jerman akan dinilai sebagai ekonomi terbesar Eropah untuk memberi gambaran kepada pelabur tahap kesihatan ekonomi semasa. Jangkaan bacaan sedikit meningkat selepas bacaan sebelum ini gagal mencapai jangkaan.
Sentimen Ekonomi Jerman Tinjauan ZEW (Selasa 6.00 Petang): Data tinjauan pelabur institusi di Jerman menunjukkan kejatuhan pada angka bacaan di bulan November namun bacaan terbaru dijangka akan kembali meningkat.
Data Inflasi China (Rabu 9.30 Pagi): Kadar inflasi di China akan turut menjadi tumpuan pelabur dengan petunjuk kesihatan ekonomi kedua terbesar dunia tersebut akan mempengaruhi pasaran global. Kebimbangan adalah pada jangkaan untuk bacaan inflasi tahunan China yang merosot.
 Mesyuarat Polisi Bank Pusat Kanada (Rabu 11.00 Malam): Bank of Canada (BOC) dijangka akan terus mengekalkan kadar faedah di paras terendah pada 0.25% selepas penurunan ke paras tersebut sejak Mac lalu.
Data Keluaran Dalam Negara Kasar UK (Khamis 3.00 Petang): Pertumbuhan GDP UK untuk bulan Oktober diramalkan masih meneruskan corak penurunan selepas bacaan data terus susut 3 bulan berturut-turut. Bacaan untuk bulan Oktober dijangka lebih rendah pada 0.4% berbanding 1.1% bacaan sebelum ini.
Mesyuarat Polisi Bank Pusat Eropah (Khamis 8.45 Malam): Menjadi tumpuan pada minggu ini, European Central Bank (ECB) dijangka akan meningkatkan pelonggaran polisi dengan jangkaan penganalisis sehingga 600 bilion Euro untuk suntikan dana.
Data Inflasi AS (Khamis 9.30 Malam): Kadar inflasi Amerika Syarikat kekal berada di paras rendah dengan kesan pemulihan ekonomi yang perlahan. Turut diterbitkan bersama adalah data tuntutan faedah pengangguran AS yang akan memberi gambaran perbelanjaan pengguna di AS.


Sentimen Terkini Pasaran Kewangan Pada Sesi Dagangan Asia

US dolar turun naik sejak semalaman dan mula menunjukkan pengukuhan pada hari Khamis selepas pasaran US ditutup berikutan cuti pada Julai 4.
Indeks US dolar yang mengukur kekuatan greenback berbanding enam matawang utama didagangkan kukuh sebanyak 0.08 peratus kepada paras bacaan 94.27 setakat jam 9.25 pagi.
Semalaman pasaran US telah ditutup dan pelabur kini memberi tumpuan pada minit mesyuarat FOMC bulan Jun yang dilangsungkan pada hari Khamis dan laporan pekerjaan US bulan Jun yang akan dikeluarkan pada hari Jumaat.
Walaubagaimanapun, pelabur tetap berhati-hati dengan implimentasi tarif yang dijangka akan dikenakan pada hari Jumaat sebanyak 25 peratus ke atas barangan import China.
Matawang yuan kembali melonjak selepas bank pusat China membuat kenyataan bahawa pihak mereka akan cuba mengekalkan kadar pertukaran pada kadar yang stabil. Hal ini meredakan sedikit sentimen yang sedang marak iaitu ketegangan perdagangan antara Washington dan Beijing.
 Dalam masa yang sama, Presiden U.S. Donald Trump kekal berpegang dengan rancangan untuk menghukum rakan dagang utama, termasuk Kesatuan Eropah, Mexico dan Kanada sebagai sebahagian daripada dasar ‘America First‘. Hal ini menghadirkan ketakutan kepada para pelabur yang mengkhuatrikan ia akan memberi impak pada pertumbuhan global.
Euro mengukuh, dengan EUR / USD naik 0.03% kepada 1.1660.
Di zon euro, data menunjukkan bahawa aktiviti sektor swasta meningkat pada bulan Jun, menunjukkan bahawa ekonomi rantau ini mendapat sedikit tarikan pada akhir suku kedua.
Matawang USD masih menyusut berbanding yen dengan USD/JPY jatuh 0.14% kepada 110.35.
Pound naik lebih tinggi, dengan GBP / USD naik 0.01% kepada 1.3226.
Sterling mendapat sokongan selepas data menunjukkan bahawa aktiviti di sektor perkhidmatan UK meningkat pada kadar terpantas dalam lapan bulan pada bulan Jun. Laporan itu menunjukkan terdapat tanda-tanda bahawa ekonomi mengukuh kembali pada suku kedua dan memberi harapan kenaikan kadar faedah pada bulan Ogos.


Sentimen Terkini Pasaran Forex : Safe-Haven JPY Matawang Terkuat

Matawang Yen menguat berbanding matawang-matawang utama yang lain termasuk US dollar sepanjang sesi Asia sehingga pada awal sesi Eropah pada Selasa. Matawang Yen iaitu salah satu daripada aset safe-haven menguat selepas Presiden menambah ketegangan dalam isu perang perdagangan. Presiden Trump pada Selasa menambah potensi untuk mengenakan tariff US$200 billion terhadap barangan China.
Indeks US dollar yang mengukur kekuatan matawang greenback berbanding matawang utama yang lain naik 0.06% setakat pada pukul 2.52 petang.
Major pair EUR/USD setakat ini susut 0.28% dengan GBP/USD susut 0.20%. USD/JPY setakat ini membuat membuat penurunan sebanyak 0.75%, USD/CAD pula naik 0.30% dengan USD/CHF susut sebanyak 0.20%. Pair AUD/USD dan NZD/USD masing-masing menyusut sebanyak 0.70% dan 0.71%.
Matawang paling kuat setakat ini adalah JPY, manakala matawang paling lemah adalah GBP dan Euro. Dengan menggabungkan matawang paling kuat dan lemah, pair GBP/JPY dan EUR/JPY masing-masing jatuh sebanyak 1.45% dan 1.06%.
 Pasaran ketika ini berada dalam keadaan berisiko (Risk-Off) dengan ketegangan perang perdagangan semakin memuncak antara Amerika Syarikat dan China. Hal ini sekaligus telah memberi faedah kepada aset safe-haven seperti Yen, CHF dan emas.
Dalam kenyataannya pada Isnin, Trump berkata telah mengarahkan pegawainya untuk meneliti barangan China yang akan dikenakan tariff baru. Ini adalah tindak balas terhadap tindakan China yang mengenakan tariff US$50 billion terhadap barangan China yang juga merupakan tindak balas daripada tariff Amerika pada mulanya.
“China nampaknya tiada niat untuk mengubah tindakan ‘tidak-adil’ mereka yang berkaitan dengan pengambil-alihan harta-intelek dan teknologi Amerika Syarikat. Mereka kini mengancam syarikat Amerika, pekerja, dan petani,” kata beliau.
China juga menyatakan kesediaan mereka untuk melawan balik tindakan tariff yang dikenakan oleh Amerika jika tariff baru itu menjadi realiti.


Sentimen & News Usd/Jpy Pada Minggu Ke-Empat 2017

Usd/Jpy bergerak secara volatile (turun-naik) pada minggu lalu dengan julat pergerakan 305 pip. Pada Isnin tiada news impak tinggi yang akan dikeluarkan, dengan cuti umum di US hari ini.
Komen Trump minggu lalu yang mengatakan ‘US dolar terlalu kuat’, menyebabkan matawang ini jatuh berbanding Yen pada Selasa sehingga menghampiri 112.60. Sememangnya nilai matawang yang tinggi adalah meyukarkan US untuk bersaing dalam perdagangan terutamanya dengan China. Nilai US yang tinggi dan semakin menguat menyebabkan harga barangan US menjadi mahal dan menyebabkan pedagang memilih China kerana harga barang yang lebih murah.
Walaupun begitu, Janet Yellen telah membantu US dolar untuk mengukuh semula dengan keyakinannya terhadap ekonomi semasa di US. Beliau mengatakan, “Adalah berisiko dan tidak bijak jika kita membiarkan ekonomi terus beroperasi sehingga panas”. Tambahnya lagi, mereka tidak boleh menunggu terlalu lama untuk menaikkan kadar kerana akan ada risiko kepada ekonomi.
Keyakinan Yellen kepada ekonomi US ini telah membawa Usd/Jpy sehingga ke paras 115.00 yang juga merupakan paras resistance. Walaupun begitu, ia gagal ditembusi berikutan pasaran masih menunggu isyarat yang lebih jelas dari Trump pada Jumaat dan ia berkahir dengan kekecewaan dengan tiada komen tentang polisi fiskal secara spesifik.
Minggu ini, pasaran akan terus memberi tumpuan kepada sebarang komen dari pentadbiran Trump terutamanya polisi ekonomi beliau. Selain dasar fiskal, pasaran juga akan memberi tumpuan kepada pendirian Trump terhadap China.
 Jepun pula akan terus memberi tumpuan kepada dasar perdagangan US kerana polisi ‘protectionism’ Trump juga mampu memberi kesan negatif kepada sektor eksport Jepun.
News dari Jepun yang akan dikeluarkan minggu ini ialah:

Data aktiviti perindustrian, Isnin 12.30 tengah hari
Data PMI sektor pembuatan, Sleasa 8.30 pagi
Data imbangan perdagangan (trade balance), Rabu, 7.50 pagi
Data harga pengguna(Tokyo CPI), Jumaat, 7.30 pagi
Data harga pengguna Jepun (National CPI), Jumaat 7.30 pagi
Data Core-CPI BoJ, Jumaat 1 petang

News dari US pula adalah seperti berikut:

Komen dari Presiden Trump (Sepanjang Minggu)
Inventori Minyak Mentah US : 25 Januari 2017 (Rabu, 11.00pm)
Data Tuntutan Pengangguran US : 26 Januari 2017 (Khamis, 9.30pm)
Data KDNK US : 27 Januari 2017 (Jumaat, 9.30pm)
Data Durable goods US: Jumaat, 9.30 malam


Sentimen Terkini Pasaran Forex Setakat Petang Ini

Matawang Euro pada sesi Eropah didagangkan positif pada hari ini. Ianya disebabkan oleh laporan bahawa Itali mungkin akan mengkaji semula draf belanjawannya untuk 2019 sekaligus berpotensi untuk mengurangkan konflik dengan Kesatuan Eropah. Tambahan lagi, Menteri Dalam Negeri Itali, Matteo Salvini dilaporkan menawarkan untuk berunding mengenai krisis ini, satu langkah yang juga menyokong pergerakan Euro pada hari ini.
Sementara itu, AS dolar mendapat permintaan oleh pelabur dari awal pembukaan sesi Eropah dalam suasana pasaran yang goyah akibat kebimbangan mengenai pertumbuhan global dan perang perdagangan antara AS-China. Walaupun terdapat komen-komen yang negatif daripada beberapa pegawai Federal Reserve berkenaan pertumbuhan ekonomi AS, namun pelabur tetap tertarik ke atas kadar pulangan pelabur di Amerika Syarikat buat masa sekarang.
 Dalam perkembangan di Kanada, CAD merosot kepada empat bulan terendah berbanding Dolar kerana harga minyak mentah menurun ke paras terendah dalam tempoh lebih daripada satu tahun. Sektor perkilangan China yang menurun akibat perang perdagangan dengan Amerika Syarikat berpotensi untuk mengurangkan permintaan terhadap minyak mentah. Memandangkan China antara pengimport minyak mentah terbesar dunia, sentimen ini dapat mengancam indeks minyak mentah global.
Selain itu, perundingan Brexit dan ketidaktentuan politik di Britain masih menjadi faktor dominan yang mempengaruhi nilai matawang Sterling dan terus memberi kebimbangan terhadap para pelabur. Perdana Menteri Theresa May dilihat bergelut untuk terus mendapatkan pengesahan draf perjanjian Brexitnya setelah terpaksa berdepan dengan bantahan dalaman dan juga penentangan dalam undian parlimen.


Analisis GOLD – Menjelang NFP, Harga Emas Bakal Catat Paras Terendah Lagi?

Harga komoditi emas dilihat mendatar sepanjang sesi dagangan Khamis semalam sementara pelabur kini sedang menantikan terbitan laporan data pekerjaan NFP Amerika Syarikat (AS) pada sesi New York sebentar lagi.
Pengukuhan ketara US dolar pada minggu ini dilihat memberi tekanan terhadap dagangan emas sehingga mencatatkan kejatuhan ke paras terendah terbaru tahun ini.
Selain daripada itu, pelabur juga telah meneliti kenyataan daripada Pegawai Federal Reserve (Fed) Christoper Waller dan James Bullard yang berpandangan kerisauan terhadap kemelesetan ekonomi adalah berlebihan dan melihat sebagai hanya pergerakan ekonomi yang perlahan.
Oleh itu, US dolar yang terus mengukuh berbanding logam kuning ini dilihat bakal membenam harga emas susut lebih rendah walaupun emas mempunyai kelebihan dalam sentimen pasaran risk-off.
Perhatikan pergerakan harga pada carta XAU/USD yang mengukur nilai emas berbanding US dolar, harga telah bergerak mendatar pada julat 1749.00 hingga 1736.50 semalam selepas penurunan agresif dipaparkan sejak Selasa sehingga mencecah paras terendah sekitar 1732.00 .
Selepas harga jatuh dari paras 1800.00, emas kekal paparkan isyarat pergerakan bearish yang bergerak di bawah paras halangan Moving Average 50 (MA50) pada rangka masa 1 jam di carta XAU/USD.
 Bersambung pada sesi dagangan harini ini, dilihat harga masih bergerak mendatar pada sesi Asia namun selepas pembukaan sesi Eropah harga sedikit menyambung penurunan semula apabila harga gagal untuk melepasi halangan MA50.
Jika corak bearish terus dipaparkan, penurunan lanjut harga dilihat bakal menguji zon tumpuan seterusnya pada 1720.00 sekaligus mencatatkan paras terendah yang terbaru lagi.
Sebaliknya jika berlaku perubahan trend bullish semula, harga yang meningkat melepasi halangan MA50 kemudiannya dilihat akan menguji rintangan awal pada 1760.00 sebelum harga yang terus melonjak lebih tinggi berkemungkinan akan mencapai semula ke zon 1785.00 sebelum kembali ke zon 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Trader Tak Terkejut Pun Kalau GBP/USD Terus Menjunam Minggu Ini

Pound Sterling kekal didagangkan lemah seperti yang dijangkakan dengan tekanan terus meningkat terhadap matawang British itu.
Perdana Menteri UK Boris Johnson telah mengumumkan arahan sekataan terbaru sementara Gabenor bank pusat England (BOE), Andrew Bailey tidak melihat pelaksanaan kadar faedah negatif buat masa terdekat.
Rundingan Brexit kembali menjadi tumpuan pelabur Pound berikutan Ketua Perunding Brexit EU, Michel Barnier berangkat ke London untuk satu rundingan tidak rasmi.
Pergerakan harga pada carta pasangan matawang GBP/USD bergerak menurun sejak awal minggu dengan tekanan turut didorong oleh pengukuhan US dolar dalam pasaran.
Sentimen pasaran berisiko serta pandangan positif Federal Reserve (Fed) untuk meningkatkan kadar faedah walaupun inflasi belum mencapai sasaran 2%, terus menyokong momentum dagangan US dolar.
Penurunan harga semalam telah berjaya melepasi paras support 1.27600 setelah harga yang melonjak ke zon SBR (support become resistance) 1.28500 kembali meneruskan penurunan semula.
Menjelang data ekonomi UK pada jam 4.30 petang waktu tempatan, harga telah pamerkan penurunan di awal sesi Eropah setelah bergerak perlahan di sesi sebelumnya.
 Penurunan harga menuju paras sokongan sekitar 1.26700-1.26400 yang merupakan zon RBS (resistance become support) sebelum ini.
Penurunan lebih rendah akan mencatatkan paras terendah terbaru 10 minggu berkemungkinan menuju paras tumpuan 1.25000.
Sebaliknya jika harga kembali melonjak semula, paras tumpuan sebelum ini seperti 1.27600 dan zon SBR 1.28500 akan kembali diuji semula.
Harga boleh mencapai kenaikan sehingga ke paras rintangan 1.30000 jika perubahan trend harga berlaku.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


LIMA News & Event Besar Tumpuan Pasaran Minggu Ini (04 – 08 Dis)

Minggu yang sibuk sebelum ini dalam tempoh (27 Nov – 01 Dis) yang didominasi oleh reformasi cukai U.S. dan juga perkembangan politik yang tidak menentu. Minggu ini pasaran akan fokus kepada data-data ekonomi dengan tumpuan utama pada Jumaat kepada data pekerjaan Amerika Syarikat yang lebih dikenali sebagai NFP (non-farm payroll).
Tanpa membuang masa lagi, mari kita lihat lima berita dan event tumpuan pasaran minggu ini.
1. Laporan Data Pekerjaan U.S. (Jumaat, 9.30 malam)
Jabatan Buruh Amerika Syarikat akan mengeluarkan data pekerjaan November pada pukul 9.30 malam pada Jumaat dan seperti biasa tumpuan pasaran adalah kepada data gaji dan jumlah pengambilan pekerja.
Jangkaan pasaran bagi data pengambilan pekerja meningkat kepada 200,000 dari 261,000 yang direkodkan pada Oktober. Kadar pengangguran dijangka kekal 4.1%.
Lebih perhatian adalah kepada data gaji (average hourly earnings) yang dijangka meningkat 0.3% selepas ia tidak berubah pada Oktober. Dari segi tahunan, gaji dijangka naik 2.7% daripada 2.4% sebelum ini. Kenaikan dalam data gaji adalah satu isyarat positif terhadap inflasi dan dijangka akan melonjakkan US dolar dan begitu juga sebaliknya jika bacaan kurang memberangsangkan.
2. Data Perdagangan China (Jumaat)
China dijangka akan mengeluarkan data ‘imbangan perdagangan’ (trade balance) ini pada Jumaat pukul 11 pagi waktu Malaysia. Laporan dijangka mencatat lebihan dagangan (trade surplus) sehingga $39.5 billion bulan lalu berbanding yang dicatat pada Oktober sebanyak $38.2 billion.
Eksport dijangka meningkat 7.2% dari tahun ke tahun (YoY) berbanding 6.9% yang dicatat sebelum itu. Import pula dijangka naik 12% berbanding 17.2 % pada Oktober.
 Ekonomi yang perlahan di China adalah risiko kepada pertumbuhan ekonomi global, oleh itu perubahan besar dalam data ini akan mencetuskan kebimbangan di kalangan pelabur.
3. Data PMI Sektor Perkhidmatan UK (Selasa, 5.30 petang)
Laporan tinjauan sektor perkhidmatan UK ini dijangka jatuh kepada 55.2 dari bacaan sebelum ini 55.6. Untuk pengetahuan anda, sektor perkhidmatan UK adalah penyumbang terbanyak kepada ekonomi.
Perkembangan politik juga akan menjadi perhatian minggu ini, khususnya dengan rundingan Brexit yang memasuki fasa penting. Perdana Menteri Theresa May akan bertemu dengan Presiden Suruhanjaya Eropah Jean Claude Juncker dan juga ketua perunding EU Michel Barnier di Brussels pada Isnin.
Pasaran akan menumpukan kepada hasil pertemuan antara May dan wakil Eropah sama ada mengurangkan potensi ‘hard brexit‘ atau sebaliknya.
4. Penetapan Polisi Monetari BOC (Rabu, 11 malam)
Laporan ini akan dikeluarkan pada Rabu dengan majoriti pasaran menjangka bank pusat akan mengekalkan kadar faedah di paras 1.0%.
Pakar dalam pasaran percaya Bank of Canada (BoC) akan mengekalkan kadar faedah sehingga April 2018 disebabkan ketidaktentuan terhadap jumlah hutang yang tinggi oleh isirumah dan juga perjanjian NAFTA.
5. Penetapan Polisi Monetari RBA (Selasa, 11.30 pagi)
Majoriti pasaran menjangka bank pusat akan mengekalkan kadar faedah di paras terendah 1.5% pada mesyuarat ke 15 berturut-turut. Selain itu, ada beberapa data ekonomi penting yang turut dikeluarkan iaitu data pertumbuhan ekonomi, jualan runcit dan juga imbangan perdagangan.


Nigel Farage – Parti Brexit Tidak Akan Turut Bertanding Merebut Kerusi Dalam Pilihanraya!

Matawang Sterling mengkuh pada hari Isnin selepas Ketua Parti Brexit, Nigel Farage mengatakan bahawa parti beliau tidak akan ikut serta bertanding untuk merebut mana-mana kerusi dalam pilihan raya yang akan diadakan pada 12 Disember ini.
Keputusan yang diambil Nigel Farage ini telah meningkatkan peluang parti Konservatif untuk memenangi undian majoriti dan seterusnya kepada perlaksanaan perjanjian pengeluaran EU yang telah dipersetujui bulan lalu.
Farage telah memberitahu dalam mesyuarat Parti Brexit bahawa keptusan ini diambil kerana bagi mengelakkan daripada berlakunya refrendum kedua dan menurut beliau juga perkara tersebut adalah paling penting bagi negara UK.
 Kini Parti Konservatif memegang 317 kerusi daripada 655 kerusi dalam Dewan rendah Parlimen, House of Commons. Walaupun Parti Konservatif memiliki suara dalam tinjauan pendapat negara namun ia masih belum mencukupi untuk menjamin majoriti. Ditambah pula pihak pembangkang memiliki pandangan berbeza mengenai Brexit seperti membatalkan Brexit atau mengadakan referendum kedua.
Matawang pound melonjak naik melebihi 0.50% berbanding US dolar dan matawang Euro setakat jam 10.40 p.m.
Dengan komen Farage ini, kebarangkalian Parti Konservatif untuk mencapai kejayaan dilihat semakin tinggi dan ia juga telah mengurangkan ketidakpastian politik di UK.


6 Berita Data Ekonomi Penting Tumpuan Pasaran Minggu Ini (1-5 Ogos 2022)

Berikut merupakan sebahagian data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan AS Tinjauan ISM (Isnin 10.00 Malam): Bacaan tinjauan terbaru untuk sektor pembuatan di Amerika Syarikat diramalkan menurun untuk bulan kedua berturut-turut bagi bacaan bulan Julai. Kemerosotan sektor-sektor utama sememangnya dijangka dengan isyarat kemelesetan ekonomi yang semakin jelas.
Mesyuarat Polisi Bank Pusat Australia (Selasa 12.30 Tengahari): Reserve Bank of Australia (RBA) dijangka akan meningkatkan kadar faedah sebanyak 50 mata asas pada mesyuarat edisi Ogos seperti mana langkah pengetatan dasar yang sedang dilaksanakan oleh bank-bank pusat yang lain. Keputusan mesyuarat dijangka akan memberi impak ketara terhadap pergerakan dolar Australia minggu ini.
 Data PMI Perkhidmatan AS Tinjauan ISM (Rabu 10.00 Malam): Tinjauan sektor perkhidmatan di Amerika Syarikat juga diramalkan untuk merosot dengan tekanan kemelesetan ekonomi yang melanda. US dolar bakal didagangkan tertekan pada minggu ini jika bacaan data sektor ekonomi kekal suram.
Mesyuarat Polisi Bank Pusat England (Khamis 7.00 Malam): Pergerakan mata wang Pound yang suram pada minggu sebelum ini bakal dihangatkan dengan keputusan mesyuarat Bank of England (BOE) minggi ini dengan ramalan kenaikan kadar sebanyak 50 mata asas. Pasaran juga menjangka ahli mesyuarat bank pusat sebulat suara mengundi untuk peningkatan kadar faedah.
Laporan Pekerjaan NFP AS (Jumaat 8.30 Malam): Menjadi tumpuan Federal Reserve (Fed) dalam penetapan dasar monetari, komponen data pekerjaan Amerika Syarikat akan dipantau. Pertambahan pekerjaan untuk bulan Julai diramalkan lebih rendah berbanding Jun sementara kadar pengangguran diunjurkan tidak berubah. Pelabur akan menilai reaksi mata wang US dolar selepas data diterbitkan untuk isyarat pergerakan pada minggu berikutnya.
Laporan Pekerjaan Kanada (Jumaat 8.30 Malam): Turut diterbitkan bersama laporan data NFP, data pekerjaan Kanada bakal memberi impak terhadap pergerakan dolar Kanada di penghujung minggu. Pertambahan pekerjaan pada Julai dijangka meningkat semula setelah angka yang merosot pada bulan sebelumnya, sementara kadar pengangguran dijangka catat peningkatan.


BOJ Tankan: Sentimen Perniagaan Jepun Melonjak Ke Paras Tertinggi 10 Tahun Lalu

Pengeluar terbesar lebih yakin dengan situasi perniagaan di Jepun berbanding beberapa puluh tahun yang lalu, berikutan permintaan yang tinggi, meningkatkan momentum pemulihan ekonomi.
Data kaji selidik bank pusat Jepun “tankan” meningkat diluar jangkaan, didorong oleh harapan ekonomi akan terus kekal pulih, meningkatkan pendapatan dan perbelanjaan isi rumah, serta mempercepatakan pertumbuhan inflasi ke aras sasaran 2 peratus bank pusat.
Selain itu, penganalisis mengatakan bacaan ini turut akan membantu bekan perdana menteri, Shinzo Abe berikutan beliau akan cuba meyakinkan pengundi pada pilihan raya 22 Oktober nanti dengan mengatakan ransangan dasar beliau telah meningkatkan taraf hidup mereka.
Yuichiro Nagai, ahli ekonomi daripada Barclays Sekuriti Jepun berkata, “Keputusan lebih kuat daripada jangkaan. Sentimen pengeluar-pengeluar terbesar mungkin didorong oleh kelemahan yen dan keuntungan korporat yang lebih besar”.
 Nagai juga memberitahu bahawa syarikat-syarikat tersebut agak berhati-hati dengan pandangan ekonomi mereka, kerana masih banyak lagi ruang untuk penambahbaikan. Hal ini kerana jangkaan paras yen ditetapkan lebih tinggi daripada paras semasa, yang mana akan membantu syarikat tersebut meraih keuntungan yang lebih banyak jika paras tersebut jatuh daripada jangkaan yang ditetapkan.
Kaji selidik suku tahunan Tankan BoJ menunjukkan indeks sentimen pengeluar terbesar meningkat 22 pada bulan September, angka tertinggi sejak September 2007. Bacaan tersebut lebih tinggi daripada +17 yang dapat dilihat pada laporan kaji selidik bagi bulan Jun yang lalu, merekodkan perkembangan empat suku tahun berturut-turut.
Bagi bacaan indeks sentimen tankan bagi industri bukan-pengeluar pula meningkat +23, bacaan yang sama seperti suku tahun yang lalu.
Syarikat-syarikat besar dijangka akan menaikkan modal perbelanjaan kepada 7.7 peratus dalam fiskal tahunan semasa (tempoh persediaan penyata kewangan) yang berakhir pada Mac 2018. Berdasarkan laporan kaji selidik, kedua-dua industri pengeluar dan bukan pengeluar menjangkakan perniagaan mereka akan merosot dalam tempoh tiga bulan hadapan, mencerminkan kebimbangan mereka tentang pandangan ekonomi yang tidak menentu.


USD/JPY Melonjak 70 Pips Pada Dagangan Semalam

Jika diteliti pergerakan harga pada carta pasangan matawang safe-haven USD/JPY, harga telah melonjak sehingga 70 pips ke paras tertinggi dua minggu sekitar 108.750 didorong oleh pengukuhan dolar Amerika dengan data ekonomi semasa yang positif.
Kedua-dua matawang Yen dan dolar Amerika ini akan menjadi fokus pelabur pada minggu hadapan untuk keputusan mesyuarat polisi monetari oleh bank pusat Jepun pada Selasa dan seterusnya mesyuarat FOMC pada awal Khamis.
Seperti pasaran sedia maklum, Bank of Japan (BOJ) ingin terus mengekalkan polisi monetari yang longgar untuk mengawal keseimbangan perdagangan negara mereka sebagai antara salah satu negara pengeksport terbesar dunia.
BOJ akan bermesyuarat pada 31 Julai minggu hadapan dan masih tiada konsesi oleh BOJ untuk langkah yang seterusnya. Beberapa ahli mesyuarat ingin menekankan langkah untuk merancakkan permintaan domestic untuk menyokong kadar eksport yang lemah.
Penganalisis berpendapat jangkaan untuk mesyuarat BOJ kali ini adalah bersifat neutral dan dijangka tiada kejutan. BOJ dijangka akan terus kekal pendirian polisi yang longgar untuk menyokong ekonomi mereka.
 Dan seterusnya, tumpuan pasaran akan beralih pada mesyuarat FOMC pada awal Khamis. Ramai menjangkakan Federal Reserve (Fed) akan menurunkan kadar faedah dengan penurunan 25 mata asas.
Kenyataan susulan oleh Gabenor Jerome Powell akan menjadi fokus utama pelabur. Powell berkemungkinan akan membawa mesej yang neutral namun tekanan terhadap faktor politik turut akan diambil kira.
Ramalan pelonggaran dasar oleh Fed semakin pudar sementara pasaran turut memberi perhatian terhadap rundingan dagang antara Amerika Syarikat dan China. Menteri Ekonomi Jepun juga dijangka akan mengadakan pertemuan bersama Wakil Perdagangan AS Robert Lighthizer untuk rundingan pada minggu hadapan.
Jangkaan pergerakan harga pada carta USD/JPY akan bergerak dalam julat paras harga 106.50 hingga 109.50.

Team INTRADAY menggunakan bacaan dan carta forex dari Broker SaracenMarkets.


Sentimen Terkini Pasaran Pada Awal Sesi Asia Hari Selasa

US dollar bergerak mendatar pada Selasa selepas data jualan runcit AS merekodkan bacaan lemah semalam. Matawang Yen dan Swissy pula mendapat faedah daripada ketegangan antara negara barat dan Arab Saudi dan juga perkembangan baru dalam rundingan brexit.
US dollar sejak akhir-akhir ini tertekan dengan ketakpastian pasaran dengan pasaran saham yang melemah dalam suasana sentimen yang berisiko. Kejatuhan data jualan runcit memburukkan lagi keadaan semasa dengan pengguna di Amerika Syarikat dilihat mengurangkan perbelanjaan mereka.
Data jualan runcit satu-satunya data penting yang menjadi perhatian pasaran pada Isnin. Jualan runcit mencatat kemerosotan -0.1% berbanding jangkaan kenaikan sebanyak 0.7%.
 Indeks US dollar yang mengukur kekuatan matawang greenback berbanding enam matawang yang lain bergerak mendatar setakat pada pukul 10.17 pagi.
Major pair seperti EUR/USD setakat ini membuat kenaikan 0.06%, di mana GBP/USD didagang tidak berubah setakat ini. USD/JPY pula naik 0.19%, dengan USD/CAD didagang 0.10% lebih rendah. USD/CHF pula didagang menurun 0.02%. Pair AUD/USD dan NZD/USD masing-masing mencatat kenaikan 0.13% dan 0.37%.
Antara penggerak pasaran terbesar pada Isnin adalah Bank of Canada (BoC) yang menyebabkan kejatuhan USD/CAD hampir 100 pip. Jangkaan kenaikan kadar faedah BoC diperbaharui selepas tinjauan perniagaan dikeluarkan semalam. Tinjauan menunjukkan firma-firma menjangka peningkatan jualan dan juga jangkaan pelaburan yang naik ke paras tertinggi. Dalam masa yang sama tekanan harga dijangka akan meningkat pada kadar yang pantas. Oleh sebab itu, matawang CAD menguat berbanding matawang utama yang lain pada Isnin.
Dalam perkembangan Brexit, ucapan Theresa May nampaknya menunjukkan Britain tidak akan mengalah dalam isu sempadan Ireland. Beliau akan menghadiri perhimpunan Kesatuan Eropah (EU) pada Khamis dan ramai berharap kesepakatan akan dapat dicapai kedua-dua pihak UK-EU.


Oh, Patutlah EUR/JPY Pamer Kenaikan Harga Di Awal Minggu

Sentimen pasaran dilihat menuju ke arah pemulihan daripada risiko sebelum ini, membuatkan pergerakan nilai mata wang safe-haven mula menyusut semula lebih-lebih lagi US dolar yang telah pamerkan prestasi suram sejak minggu lalu.
Yen antara yang menunjukkan penyusutan nilainya pada pembukaan pasaran awal minggu pada Isnin semalam.
Sementara, mata wang dengan prestasi cemerlang di awal minggu ini adalah Euro selepas mendapat suntikan daripada petunjuk hawkish oleh bank pusat Eropah (ECB) untuk jangkaan kenaikan kadar faedah pada mesyuarat polisi terbaru.
Menghadam faktor-faktor berikut memberi petunjuk untuk arah pergerakan harga semasa pada carta pasangan mata wang EUR/JPY.
Jika diteliti carta yang menjadi antara kegemaran pelabur ini, harga telah menunjukkan kenaikan di awal minggu menguji kembali zon rintangan pada 136.600.
Zon tersebut turut diuji pada minggu lalu namun harga gagal menembusinya sebelum berlaku penurunan harga semula.
Namun pada minggu ini, berkemungkinan zon tersebut akan ditembusi sekiranya harga berjaya mengekalkan corak kenaikan yang dipaparkan dengan sokongan faktor-faktor semasa.
 Di samping itu, harga juga masih memberikan isyarat untuk pergerakan bullish apabila kekal berada di atas paras sokongan Moving Average 50 (MA50) pada rangka masa 1 jam di carta EUR/JPY.
Jika kenaikan harga berjaya melepasi 136.600, sasaran rintangan berikutnya yang bakal diuji adalah pada paras sekitar 138.300, zon ketinggian yang dicapai pada dagangan awal Mei.
Kenaikan lebih tinggi yang diteruskan harga dilihat bakal menuju ke zon tumpuan 140.00 selepas harga capai paras tersebut pada April lalu dan merekodkan paras tertinggi sejak Jun 2015.
Sementara, jika harga menunjukkan corak penurunan semula setelah zon 136.600 tetap gagal ditembusi, penurunan harga dilihat akan menuju ke zon 133.500 untuk menguji zon support tersebut.
Penurunan lebih rendah melepasi zon tersebut pula dilihat akan menuju pula ke zon tumpuan sekitar 131.600 hingga 130.700.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tuntutan Pengangguran Meningkat Sederhana, Adakah Ini Indikasi Pasaran Buruh Mula Melemah?

Bilangan rakyat Amerika yang memfailkan tuntutan baharu untuk faedah pengangguran meningkat secara sederhana minggu lalu, tidak menunjukkan tanda-tanda bahawa keadaan kredit tinggi memberi kesan ketara kepada pasaran buruh, yang masih ketat.
Tuntutan awal untuk faedah pengangguran negeri meningkat 7,000 kepada 198,000 pelarasan musim bagi minggu berakhir 25 Mac, kata Jabatan Buruh pada Khamis. Ahli ekonomi yang ditinjau oleh Reuters telah meramalkan 196,000 tuntutan untuk minggu terkini.
Tuntutan kekal sangat rendah, melantun dalam julat yang ketat walaupun pemberhentian berprofil tinggi dalam industri teknologi. Pakar ekonomi mengaitkan beberapa tahap rendah dalam tuntutan kepada faktor pelarasan bermusim, model yang digunakan kerajaan untuk menghapuskan turun naik bermusim Mereka, walau bagaimanapun, mengakui bahawa tuntutan masih rendah walaupun menggunakan kaedah alternatif.
Jabatan Buruh berkata faktor pelarasan bermusim yang dikemas kini akan tersedia bulan depan.
 Dengan 1.9 peluang pekerjaan untuk setiap penganggur pada bulan Januari, majikan secara amnya keberatan untuk melepaskan pekerja, dan pekerja yang diberhentikan boleh mendapat pekerjaan baharu dengan mudah.
Menurut analisis oleh Goldman Sachs, industri persiaran dan hospitaliti serta industri perkhidmatan lain sangat bergantung pada pinjaman bank. Kekurangan akses kepada kredit juga boleh memburukkan lagi keadaan.
Tuntutan berterusan meningkat secara sederhana antara minggu tinjauan Februari dan Mac. Kadar pengangguran berada pada 3.6% pada bulan Februari.
Disisi lain, keluaran dalam negara kasar meningkat pada kadar tahunan 2.6% disemak semula pada suku lepas, lapor jabatan kerajaan dalam anggaran ketiga KDNK suku keempat. Ahli ekonomi menjangkakan pertumbuhan KDNK tidak akan disemak semula. Anggaran pertumbuhan untuk suku pertama pada masa ini setinggi kadar 3.2%.


Analisis Teknikal GBP/JPY – Timeframe H1 – 10/12/2018

Walaupun matawang Yen masih didagangkan lemah ekoran terkesan daripada sentimen pasaran yang berisiko, namun pergerakan harga pada chart pasangan matawang GBP/JPY terus menunjukkan penurunan berikutan matawang Sterling didagangkan lebih lemah berbanding Yen menjelang keputusan undian Parlimen Britain minggu ini. Harga dilihat menguji zon SBR (support become resistance) 144.000 pada dagangan Jumaat sebelum terus didagangkan menurun lebih rendah dari paras Magic Pivot sehingga ke paras support MagicS1 pada indicator Moshed Magic Line.
Pada sesi pasaran Asia hari ini, harga dilihat memulakan dagangan lebih rendah di sekitar paras support 142.992 (MagicS1) dan membuat kenaikan menutup jarak (gap) yang kelihatan pada permulaan dagangan awal pagi tadi seterusnya menuju ke paras Magic Pivot 143.600 hari ini. Jika harga berjaya membuat kenaikan lebih tinggi dari paras Magic Pivot hari ini, jangkaan awal harga akan ke paras resistance 143.984 (MagicR1) dan menguji semula zon SBR yang gagal ditembusi pada dagangan Jumaat lalu. Kemudian, harga akan meneruskan kenaikannya menuju pula ke paras resistance 144.592 (MagicR2) dan seterusnya sedikit lagi kenaikan akan menyaksikan harga menguji paras resistance 144.976 (MagicR3) yang berada di paras lebih tinggi.
Namun, jika harga gagal melepasi kenaikan pada paras Magic Pivot, jangkaan harga akan terus membuat penurunan sehingga melepasi paras support MagicS1 di paras permulaan dagangan minggu ini. Seterusnya, harga akan menguji paras terendah harga pada dagangan Oktober lalu di sekitar paras support 142.608 (MagicS2) dan jika harga berjaya breakout paras tersebut, paras terendah terbaru pada chart GBP/JPY bakal dicatatkan berkemungkinan mencecah ke paras serendah 142.000 (MagicS3).
 Sama-sama kita menunggu keputusan undian Parlimen Britain terhadap perjanjian Brexit dan beri tumpuan juga terhadap sentimen dalam pasaran semasa jika anda ingin terus memantau pergerakan harga pada chart GBP/JPY. Lihat paras support dan resistance pada chart GBP/JPY dan bandingkan dengan paras tumpuan harga yang disediakan pada indicator Moshed Magic Line.

Paras support: 142.992, 142.608, 142.000.
Paras resistance: 143.984, 144.592, 144.976.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis Teknikal AUD/USD – Timeframe H1 – 2/10/2018

Pergerakan harga bagi pasangan matawang AUD/USD pada dagangan semalam menunjukkan pergerakan yang sederhana tetapi membuat kenaikan dari paras support 0.72100 melepasi paras Magic Pivot di mana pasaran menunggu pengumunan dasar monetari oleh Reserve Bank of Australia (RBA) hari ini.
Pada sesi pasaran Asia dibuka hari ini, harga didagangkan lebih tinggi dari paras Magic Pivot 0.7220 hari ni dan membuat kenaikan sehingga ke paras resistance 0.7233 (MagicR1) dan dilihat cuba menguji paras SBR (support become resistance) pada 0.72350 namun tidak berjaya melepasinya. Kemudian, harga telah membuat penurunan drastik setelah RBA mengekalkan kadar faedahnya di paras 1.50% pada bulan Oktober tidak berubah sejak Ogos 2016. Keputusan ini menepati jangkaan pasaran sebelum ini dan harga telah membuat terjunan melepasi paras support 0.7208 (MagicS1) dan menyentuh paras support 0.7195 (MagicS2) yang berada lebih rendah sebelum sedikit pantul naik semula di mana harga semasa didagangkan pada paras 0.7203 setakat jam 2.40 petang. Jika harga meneruskan penurunan, harga berpotensi untuk turun lebih rendah mencecah paras support 0.7183 (MagicS3).
 Sebaliknya, jika AUD kembali mengukuh dan melonjakkan harga semula, harga berkemungkinan membuat kenaikan dan menguji paras resistance MagicR1 dan jika paras tersebut berjaya ditembusi (breakout), harga dilihat akan menuju ke paras resistance seterusnya yang berada pada paras 0.7245 (MagicR2). Dan kenaikan harga yang dibuat seterusnya berpotensi untuk mencapai paras resistance di 0.7258 (MagicR3) pada indicator Moshed Magic Line.
Gabenor RBA, Philip Lowe dalam kenyataannya menyebut bahawa kadar faedah yang rendah di Australia akan terus menyokong ekonomi di negara itu. Terus pantau berita-berita ekonomi semasa dan juga isu perang dagang yang mempengaruhi nilai matawang semasa khususnya Aussie. Untuk analisis teknikal, gunakan indicator Moshed Magic Line untuk rujukan tambahan anda.

Paras support: 0.7208, 0.7195, 0.7183.
Paras resistance: 0.7233, 0.7245, 0.7258.


Stok Minyak US (EIA) Meningkat Pada Minggu Berakhir 20 Januari

The Energy Information Administration (EIA) atau Pengurusan Informasi Tenaga di US melaporkan inventori minyak mentah yang meningkat sebanyak 2.84 juta tong pada minggu berakhir 20 Januari berbanding 2.3 juta peningkatan pada minggu sebelum itu.
Jumlah inventori berada 6.3% melebihi stok tahun lalu di paras 488.3 juta.
Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
 Manakala dalam data American Petroleum Institution (API) yang dikeluarkan sebelum ini mencatatkan peningkatan 2.9 juta tong pada Rabu.
Jumlah import ke US pula berjumlah 7.8 juta tong sehari secara purata berbanding minggu sebelum 8.4 juta, berkurang sebanyak 568,000 tong dari minggu lepas.
Manakala purata input pengeluaran setiap hari berjumlah 421,000 tong, kurang daripada minggu sebelum 639,000 dan merekodkan purata input kepada hampir 16.5 juta tong sehari.
Minyak West Texas intermediate (WTI) ketika ini didagangkan di sekitar $53.11 setong turun dari paras tertinggi Rabu $53.47, manakala minyak Brent (Brent-oil) didagangkan pada harga $55.56 semasa artikel ini ditulis turun dari paras tertinggi Rabu $55.65.


Pergerakan Terkini Pasaran Tukaran Matawang Forex Setakat Malam Ini

Matawang Pound (GBP) menjunam pada Isnin berikutan tekanan politik terhadap Perdana Menteri Theresa May. US Dolar pada Isnin bergerak sedikit tinggi walaupun dengan ketidaktentuan (uncertainty) reformasi cukai.
GBP/USD setakat ini merekod kejatuhan sebanyak 107 pip pada masa artikel ini ditulis pukul 9.53 malam. Ia juga merekod kejatuhan sehingga 0.83%.
Matawang Sterling tertekan selepas laporan berita bahawa lebih kurang 40 ahli parlimen Konservatif bersetuju untuk membuat undi tidak percaya terhadap Theresa May.
Indeks US Dolar yang mengukur kekuatan matawang greenback berbanding enam matawang lain naik 0.0.6% setakat pukul 9.59 malam.
 Indeks ini merekod kejatuhan sepanjang minggu lalu yang merupakan kejatuhan kedua dari sembilan minggu sebelum ini yang disebabkan potensi penangguhan cukai US.
Aussie dolar hari ini membuat gap-down yang disebabkan krisis politk disebabkan isu kewarganegaraan. Malcolm Turnbull pemimpin Parti Liberal kehilangan majoriti di Parlimen disebabkan krisis kewarganegaraan. Parti Buruh hari ini menggesa 150 ahli parlimen dan 76 ahli Senat di ‘upper house’menyediakan surat menyurat yang menunjukkan sejarah keluarga mereka selewatnya 1 Disember ini.
“Krisis kewarganegaraan yang meruncing ini dengan ketidaktentuan politik yang semakin meningkat memberi impak negatif kepada pasaran saham Australia dan Aussie Dolar itu sendiri,” kata Shane Oliver ketua pelaburan di AMP Capital Sydney.
AUD/USD setakat ini jatuh 0.26% dari paras pembukaan harga hari ini. Namun pasangan matawang ini jatuh sebanyak 31 pip dari paras tertinggi hari ini.
Dengan beberapa risiko pasaran ketika ini, ia dilihat telah membantu pengukuhan aset safe-haven berbanding US dolar.


Usd/Jpy Menguat Hampir 300 Pip Sejak Selasa, Ini Sebabnya!

US dolar meneruskan momentum kenaikan hari ini yang dapat dilihat dalam indeks US dolar. Indeks yang mengukur kekuatan matawang US dolar berbanding enam matawang utama yang lain ini hampir mencapai paras tertinggi yang direkodkan dua bulan lalu.
Penguatan US dolar dilihat jelas dalam dagangan Usd/Jpy sejak awal minggu ini dan telah merekodkan kenaikan hampir 300 pip sejak Selasa. Yang terbaru Usd/Jpy telah berjaya menembusi ‘resistance‘ di paras 113.78 dan kini sedang didagang di sekitar 114.30 semasa artikel ini ditulis.
US dolar telah menguat untuk hari kelima berturut-turut jika dilihat dalam indeks US dolar. Penguatan ini banyak disokong oleh komen-komen dari ahli-ahli The Federal Reserve. Selepas komen Kaplan awal minggu ini, kini Lael Brainard pula memberi isyarat kenaikan kadar dalam masa terdekat.
 Untuk pengetahuan pembaca, FOMC (Federal Open Market Committee) akan menetapkan kadar US pada 15 Mac ini.
Sebelum ini ahli The Fed, William Dudley juga mengatakan kadar akan dinaikkan dalam masa terdekat dan beliau menjangka akan mengurangkan akomodasi dalam polisi semasa. Seorang lagi ahli memberi komen ‘hawkish‘ iaitu John Williams di mana beliau berkata, “Kenaikan kadar akan dipertimbangkan secara serius pada mesyuarat Mac ini”.
Ketika ini data dari CME Group juga menunjukkan potensi kenaikan kadar pada Mac ini berada di sekitar 66.4% yang naik dari 35.4% sebelum ini.
Komen-komen dari ahli-ahli The Fed ini telah diterjemahkan ke dalam pasaran di mana kenaikan kadar telah diserap oleh pasaran dengan penguatan US dolar, walaupun belum sampai ke tahap 100%. Ingat pasaran bergerak disebabkan sentimen dan juga jangkaan pasaran walaupun peristiwa itu belum lagi berlaku.


Data Penting Amerika Syarikat Harga Pengguna CPI Meleset Dari Jangkaan

Satu lagi data inflasi dikeluarkan oleh Amerika Syarikat pada pukul 8.30 malam tadi. Walaupun bacaan yang dikeluarkan kurang memberangsangkan, namun tidak banyak memberi kesan signifikan kepada kelemahan US dollar. Hal ini jelas dilihat pergerakan semasa USD/JPY.
Harga pengguna (CPI) Amerika Syarikat meningkat pada Jun walaupun kurang daripada jangkaan pasaran. Walaubagaimanapun, ia masih menyokong kepada kelangsungan kenaikan kadar faedah The Fed di masa hadapan.
 Jabatan Buruh pada Khamis melaporkan kenaikan harga pengguna (CPI) sebanyak 0.1% yang banyak disokong oleh kenaikan harga produk gasolin. Kenaikan ini adalah lebih rendah daripada berbanding jangkaan dan bacaan sebelum ini pada Mei sebanyak 0.2%.
Jika tidak mengambil kira perubahan harga produk yang volatile seperti makanan dan tenaga, inflasi teras (Core-CPI) meningkat sebanyak 0.2% sejajar dengan bacaan bulan Mei dan jangkaan pasaran.
Dalam minit mesyuarat The Fed yang dikeluarkan pada minggu lalu mengatakan pertumbuhan ekonomi meningkat dengan lancar di mana aktiviti ekonomi berkembang kukuh dan keadaan pasaran buruh yang semakin baik.


Sentimen Semasa Masih Berisiko Terhadap Dollar USD, Bagaimana Pula Matawang Komoditi?

Matawang dollar USD didagangkan lemah berbanding matawang-matawang utama yang lain untuk empat sesi berturut-turut pada Selasa berikutan faktor kebimbangan pelabur terhadap jangkaan bahawa Federal Reserve berkemungkinan tidak akan menaikkan kadar faedah pada tahun ini ekoran ketidaktentuan ekonomi di Amerika Syarikat. Pengerusi FED, Jerome Powell pada Jumaat dalam kenyataannya menjelaskan bahawa bank pusat belum berada pada landasan yang tepat untuk meneruskan pelaksaan kenaikan kadar dan ini memberi tanggapan yang negatif oleh pasaran terhadap keputusan pada mesyuarat FOMC minggu ini.
Matawang EURO pula menunjukkan pengukuhan nilainya pada dagangan semalam walaupun dilaporkan berlaku bantahan baru di Perancis dan Hungary. Pergolakan yang berlaku itu bukan sahaja menimbulkan kebimbangan politik dan sosial, malah ia turut menghalang situasi pemulihan di Perancis seterusnya akan menjejaskan pertumbuhan pada zon Eropah secara keseluruhannya. Pelabur akan memberi tumpuan pula pada data pengeluaran industri di Jerman serta data imbangan dagangan di Perancis pada petang ini.
 Beralih pada perkembangan di Britain, dua minggu yang akan datang akan menjadi tempoh yang begitu penting bukan sahaja kepada rundingan Brexit, malah kesan terhadap ekonomi dan juga matawang Sterling. Parlimen akan memulakan perdebatan terhadap pelan Brexit Theresa May pada Khamis dan undian akan dijalankan pada minggu berikutnya. Jika Perdana Menteri Theresa May gagal memenangi sokongan yang diperlukan beliau, Britain bakal meninggalkan Kesatuan Eropah tanpa sebarang perjanjian. Beberapa data utama ekonomi Britain bakal dikeluarkan pada minggu ini namun tumpuan utama akan lebih terarah kepada isu Brexit.
Perkembangan pada matawang komoditi, dollar CAD mengukuh dengan kombinasi faktor kenaikan harga minyak mentah, laporan data IVEY PMI yang kukuh serta sentimen pasaran yang kembali pulih membantu melonjakkan kembali Loonie dalam pasaran semasa. Malam nanti pasaran akan memberi perhatian pula terhadap data imbangan dagangan di Kanada pada jam 9.30 malam.
Manakala, bagi matawang dollar AUD pula, laporan aktiviti perkilangan di Australia menguncup untuk pertama kali dalam tempoh dua tahun untuk bulan Disember. Tambahan lagi, data imbangan dagangan Australia yang dikeluarkan pagi ini turut mencatatkan angka yang menurun. Tumpuan turut terarah kepada perkembangan rundingan dagang Amerika Syarikat dan China yang terbaru minggu ini yang akan memberi kesan terhadap dollar AUD dan juga NZD di mana jangkaan awal pasaran terhadap rundingan ini adalah positif.


Sentimen Pasaran Dalam Suasana Berisiko Pada Selasa

Matawang Yen menguat pada Selasa berikutan risiko geopolitik yang melonjakkan permintaan terhadap matawang safe-haven Yen dengan US dollar meleset berbanding matawang utama yang lain.
Kenaikan dalam pasaran saham China semalam terhenti dengan pasaran terbesar Asia itu merekodkan kejatuhan besar pada Selasa, sekaligus memberi kesan hingga ke pasaran Eropah dan Amerika Syarikat. Presiden Trump sebelum ini telah keluar daripada perjanjian nuklear dengan Rusia, ditambah lagi dengan krisis diplomatik dengan Arab Saudi.
Selain itu, kebimbangan terhadap perang dagang AS-China dan juga ketidaktentuan politik di Eropah juga sedang diikuti rapat oleh pasaran.
Indeks US dollar yang mengukur kekuatan matawang greenback berbanding enam matawang yang lain membuat penurunan sebanyak 0.16% setakat pada pukul 5.37 petang.
 Major pair seperti EUR/USD setakat ini membuat kenaikan 0.10%, di mana GBP/USD didagang naik 0.25%. USD/JPY pula susut 0.52%, dengan USD/CAD didagang 0.05% lebih tinggi. USD/CHF pula didagang meningkat 0.13%. Pair AUD/USD dan NZD/USD masing-masing mencatat penurunan 0.01 dan 0.12% setakat ini.
Matawang Euro pada awal dagangan Selasa merosot hingga menghampiri paras terendah dua bulan lalu pada Selasa sebelum berlangsungnya mesyuarat Suruhanjaya Eropah (EC) tentang bajet Itali. Pasaran menjangka EC tidak akan meluluskan cadangan bajet tersebut kerana melanggar peraturan.
Pertelagahan dalam perbelanjaan kerajaan Itali dan keraguan terhadap kepimpinan di Britain telah banyak memberi kesan kepada matawang Euro dan Sterling pada Isnin.
Hal ini telah menambah lagi sentimen berisiko dalam pasaran global sekaligus menguatkan matawang Yen dan Swiss Franc. Dalam masa yang sama matawang berkadar faedah tingggi AUD dan NZD pula tertekan.


EUR/USD Masih Cenderung Membuat Penurunan Harga Menjelang Penetapan Kadar Oleh ECB

Matawang Euro kekal berada dalam kelompok dagangan yang berisiko berikutan sentimen semasa masih tidak memihak kepada Euro untuk terus mencari peluang untuk mencatatkan pengukuhan.
Pasaran melihat Euro berdepan risiko terhadap jangkaan bank pusat Eropah yang memberi isyarat penangguhan kenaikan kadar faedah sehingga tahun hadapan. Tambahan lagi, pertumbuhan ekonomi pada zon Eropah yang berada pada tahap yang membimbangkan telah menggesa bank pusat untuk bertindak melancarkan pinjaman bank untuk jangka masa panjang dalam usaha bagi merancakkan kembali ekonomi.
European Central Bank (ECB) bakal mengumumkan penetapan kadar dalam mesyuarat pada Khamis yang dijangkakan kadar faedah akan dikekalkan di paras sifar.
USD masih kekal mengukuh selepas data ekonomi domestik mencatatkan bacaan yang baik semalam. Penganalisis berpendapat bahawa berkemungkinan USD akan terus mengekalkan momentum pengukuhan ini sehingga menjelang laporan data pekerjaan NFP pada Jumaat nanti.
Dilihat pergerakan harga pada chart pasangan matawang EUR/USD, dagangan semalam menyaksikan harga yang menguji pada tumpuan pada 1.13300 telah berjaya ditekan lebih rendah sehingga ke zon RBS (resistance become support) sekitar 1.13000 bersambung hingga dagangan sesi Eropah hari ini.
 Harga yang bergerak di bawah paras Magic Pivot 1.1311 hari ini berkemungkinan akan menguji kembali paras tumpuan pada 1.13300 sebelum ini jika harga berjaya membuat kenaikan semula.
Namun, jika harga berjaya meneruskan penurunan ke paras lebih rendah, harga dilihat akan menuju ke paras zon support sekitar paras 1.1259 (MagicS2) pada indicator Moshed Magic Line hari ini atau lebih rendah lagi.
Lihat gambar chart pasangan matawang EUR/USD di bawah untuk panduan tambahan bagi perbandingan analisis teknikal anda. Perhatikan juga paras tumpuan pada indicator Moshed Magic Line untuk membantu anda menentukan paras terbaik bagi posisi dagangan EUR/USD anda.

Paras support: 1.1282, 1.1259, 1.1230.
Paras resistance: 1.1334, 1.1363, 1.1386.


Amaran! GBP/USD Berisiko Menjelang Data Inflasi UK!

Pergerakan harga pada carta pasangan mata wang GBP/USD tidak memberikan arah yang jelas pada dagangan Selasa semalam, namun penganalisis masih melihat harga kekal bergerak dalam trend bearish dengan tempo yang perlahan.
US dolar didagangkan baik pada sesi Asia dan Eropah semalam, namun di sesi New York sedikit melemah susulan data PMI pembuatan dan perkhidmatan Amerika Syarikat (AS) untuk bulan Mei diterbitkan bercampur semalam.
Sementara Pound yang gagal menunjukkan prestasi yang baik dikhuatiri boleh mengalami kejatuhan nilai lagi pada hari ini (Rabu) berikutan pasaran akan berdepan dengan terbitan data inflasi UK di awal sesi Eropah sebentar lagi.
Setelah beberapa bulan kadar inflasi UK kekal di atas paras 10%, jangkaan terbaru untuk inflasi untuk bacaan April adalah sedikit menurun kepada 8.2%. Namun diingatkan ia masih berada di tahap yang tinggi.
Justeru, harga yang turut kekal berlegar di bawah halangan Moving Average 50 (MA50) pada rangka masa 1 jam di carta GBP/USD berkemungkinan akan menyambung lagi corak bearish selepas ini.

Penurunan harga dipaparkan semalam melepasi paras 1.24000 dan mencecah hampir sekitar 1.23700, namun melantun di sesi New York sekitar 60 pips dan menutup dagangan di atas 1.24000.
 Jika penurunan berlaku di sesi Eropah, harga berkemungkinan akan melepasi paras yang dicecah semalam sebelum meneruskan penurunan lebih rendah.
Sasaran adalah menuju 1.23000 untuk harga catatkan paras terendah terbaru 7 minggu.
Namun jika harga melonjak melepasi halangan MA50 dan memberi isyarat untuk perubahan arah harga semula, kenaikan bakal menguji rintangan pada 1.25000.
Seterusnya, kenaikan yang diteruskan akan menguji 1.25400 sebelum melanjutkan pendakian mencapai zon tumpuan sebelum ini yang berada di ketinggian 1.26000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Eh, GBP/USD Dah Nak Berubah Trend?

Pelabur bakal mengambil langkah berwaspada untuk dagangan pada carta harga pasangan mata wang GBP/USD selepas petunjuk awal untuk perubahan trend muncul semalam.
Selepas pergerakan mendatar pada Isnin, lonjakan mula dipamerkan pada sesi Eropah semalam lebih 100 pips melepasi paras 1.24000.
Harga pada mulanya sedikit menurun ke paras 1.23300 pada sesi Asia semalam, sebelum lonjakan kembali harga melepasi paras Moving Average 50 (MA50) pada rangka masa 1 jam di carta GBP/USD yang memadam jangkaan untuk harga susut ke bawah.
Ini didorong oleh tumpuan pasaran kepada perkembangan siling hutang yang beralih seketika terhadap data-data ekonomi tumpuan yang akan diterbitkan termasuk laporan pekerjaan NFP Amerika Syarikat (AS).
Perjanjian siling hutang tersebut masih perlu menantikan undian di Dewan dan Senat sebelum perjanjian ditandatangani.
Data ekonomi China yang diterbitkan suram di sesi Asia pagi ini pula (Rabu), dilihat sedikit menyokong semula US dolar sebagai mata wang safe-haven yang mendapat permintaan apabila kebimbangan melanda pasaran.

 Harga berlegar di sekitar zon 1.24000 dan kenaikan lebih tinggi boleh diteruskan jika US dolar semakin lemah pada sesi-sesi selepas ini.
Kenaikan harga dijangkakan menuju ke paras 1.25000 dan jika ditembusi, harga akan meneruskan pendakian ke zon tumpuan seterusnya pada 1.26000.
Sebaliknya jika US dolar kembali kukuh, harga yang ditekan turun di bawah sokongan MA50 akan memberi isyarat untuk harga menyambung semula trend bearish sebelum ini.
Harga bakal menguji zon sokongan pada 1.23000 dan tembus lebih rendah, paras terendah terbaru bakal dicatatkan dengan sasaran adalah ke sekitar 1.22000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi Switzerland Mula Mereda, SNB Dah Boleh Tekan ‘Brek’ Ke Ni?

Kehangatan inflasi di Switzerland tanpa dijangka lebih perlahan pada bulan September setelah dua langkah kenaikan kadar faedah dilaksanakan Swiss National Bank (SNB).
Bagaimanapun, angka yang dicatatkan masih jauh melebihi julat sasaran ditetapkan bank pusat pada 0-2%.
Indeks harga pengguna (CPI) tahunan Switzerland dilaporkan meningkat kepada 3.3% pada bulan lalu, meleset daripada jangkaan pasaran untuk melonjak ke puncak tertinggi 29 tahun pada 3.5%.
Pada asas bulanan pula, harga pengguna mencatat penurunan 0.2% daripada peningkatan 0.3% yang direkodkan bulan sebelumnya.
 Antara faktor utama kepada penurunan ini adalah berikutan kejatuhan harga bahan api, minyak pemanas, hotel dan penginapan tambahan. Sementara harga untuk pakaian dan kasut meningkat.
Mata wang Swiss Franc sedikit merosot berbanding US dolar dan euro susulan penerbitan data ini.
Terdahulu, SNB mengatakan ia bersedia untuk mengambil langkah selanjutnya untuk memerangi inflasi walaupun kenaikan harga di negara itu secara relatifnya sederhana berbanding negara utama lain.
Bank pusat itu telah menaikkan kadar faedahnya kepada 0.5%, menamatkan era hampir 8 tahun kadar berada dalam wilayah negatif.


Inflasi Kanada Terus Mengganas Pada April, Ini Perkara Perlu Diketahui ‘Trader’!

Kadar inflasi tahunan Kanada dilaporkan meningkat kembali pada bulan April mendahului jangkaan penganalisis. Lonjakan harga pada bulan April sebahagian besarnya didorong oleh kenaikan harga makanan dan tempat tinggal berdasarkan laporan yang dikeluarkan oleh Jabatan Statistik Kanada sebentar tadi.
Inflasi utama mencecah 6.8% pada bulan April mengatasi ramalan penganalisis yang mensasarkan kadar tahunan akan kekal pada 6.7%. Bacaan bulan April ini menghampiri bacaan tertinggi iaitu 6.9% sepertimana yang dicatat pada Januari 1991. Tuntasnya, bacaan inflasi bulan April ini turut membawa indikasi bahawa sudah 13 bulan berturut-turut berada di atas julat kawalan 1-3%.
Harga runcit meningkat 9.7% pada bulan April, peningkatan terbesar sejak September 1981, dengan pengguna membayar lebih untuk hampir semua barang di kedai runcit, lapor Statscan. Harga untuk makanan ruji berkanji seperti pasta dan roti antara komponen terbesar mendorong lonjakan harga.
Kata Statscan, ” Konflik Rusia-Ukraine pada akhir Februari telah memberi tekanan harga ke atas produk makanan yang menggunakan gandum,”. Dalam masa yang sama, “cuaca buruk di beberapa kawasan turut memberi kesan kepada harga makanan.”
 Statscan memaklumkan bahawa pihak mereka akan mengubah cara pengiraan harga kereta terpakai bermula bulan hadapan. Perkara ini dijangka akan melonjakkan peratusan inflasi.
Harga tempat perlindungan pada April meningkat pada kadar terpantas sejak Jun 1983, apabila kos perumahan yang tinggi dan kenaikan sewa terus memacu keuntungan, dengan kos faedah gadai janji meningkat pada bulan itu buat kali pertama sejak April 2020.
Harga petrol turun sedikit pada bulan April dari Mac. Namun, pengguna membayar 36.3% lebih tinggi di stesen petrol pada bulan April berbanding setahun lalu.
Ukuran biasa CPI, yang dikatakan pengukur terbaik prestasi ekonomi oleh Bank Pusat Kanada meningkat kepada 3.2% daripada 3.0% yang disemak naik pada bulan Mac dan mendahului ramalan penganalisis sebanyak 2.9%. Pengurangan CPI ialah 5.1% dan median CPI ialah 4.4%.
Matawang Kanada susut sedikit berbanding US dolar dengan didagangkan pada 1.2807 kepada dolar AS, atau 78.08 sen A.S..


Analisis GOLD – Emas Lonjak Ke Paras Ketinggian Terbaru, Capai $1,780

Dagangan komoditi emas berjaya memaparkan pergerakan cemerlang di awal minggu di saat US dolar mengalami situasi penyusutan yang berterusan dan hasil perbendaharaan AS meningkatkan permintaan.
Indeks dolar menyusut lebih rendah ke paras empat minggu berbanding mata wang utama dan hasil bon AS 10 tahun pula menggelongsor pada 2.53%, paling lemah dalam tempoh empat bulan.
Bacaan bagi data PMI pembuatan Amerika Syarikat (AS) tinjauan ISM semalam menunjukkan aktiviti perkilangan di AS menyusut sedikit tetapi lebih baik daripada jangkaan pada Julai.
Turut memberikan kekuatan kepada logam kuning untuk meneruskan pengukuhan adalah disebabkan oleh pertumbuhan ekonomi susulan data Keluaran Dalam Negara Kasar (KDNK) Amerika Syarikat yang menunjukkan penguncupan pada suku kedua.
Perhatikan pergerakan harga pada carta XAU/USD yang mengukur nilai emas berbanding US dolar pada dagangan awal minggu semalam (Isnin), harga dilihat berjaya membuat lonjakan selepas pembukaan sesi dagangan Eropah dari paras sokongan 1760.00.
Harga dilihat telah mencapai ke paras ketinggian sekitar 1774.00 untuk catatan tertinggi emas dalam tempoh dagangan 4 minggu, namun mula mendatar di sekitar tersebut sehingga sesi New York berakhir.
Bersambung pada dagangan sesi Asia pagi ini (Selasa), harga mengejutkan pasaran dengan lonjakan sekitar 100 pips di awal sesi ke paras ketinggian 1780.00 sebelum menyusut semula menuju sesi Eropah, namun masih berada di atas paras sokongan Moving Average 50 (MA50) pada rangka masa 1 jam di carta XAU/USD untuk isyarat pergerakan yang masih bullish.
 Untuk jangkaan kenaikan harga yang lebih tinggi, paras halangan pada zon 1780.00 pula bakal menjadi tumpuan untuk dicapai sekiranya aset logam kuning tersebut berjaya mengekalkan momentum pengukuhan.
Jika harga berjaya menembusi paras halangan tersebut, harga dijangka untuk meneruskan kenaikan selanjutnya ke zon sasaran 1800.00 sekali gus mencatatkan paras ketinggian terbaru 4 minggu.
Sebaliknya, jika harga menunjukkan tanda-tanda untuk berlakunya perubahan trend bearish, harga bakal menyusut semula di bawah zon 1760.00 setelah melepasi paras sokongan MA50 dan membuatkan pelabur lebih bersedia untuk perubahan arah harga selanjutnya.
Penurunan yang lebih rendah bagi komoditi emas dijangkakan bakal menyasarkan ke zon resistance become support (RBS) 1735.00 sebelum meneruskan penyusutan lanjut untuk mencecah semula zon sokongan harga minggu lalu pada 1720.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Apa Terjadi Pada Carta AUD/USD Selepas Mesyuarat RBA?

Tumpuan terarah pada mesyuarat bank pusat Australia untuk pelabur menilai keputusan dasar monetari yang terbaru.
Reserve Bank of Australia (RBA) menepati ramalan dengan menaikkan kadar faedah sebanyak 25 mata asas untuk mesyuarat Mac seperti yang dilakukan pada bulan sebelumnya.
Dalam kenyataan susulan, bank pusat dilihat masih menumpukan langkah untuk menurunkan inflasi ke paras sasaran.
Namun, pasaran dilihat mentafsirkan nada yang kurang hawkish oleh bank pusat kerana menjangkakan inflasi sudah pun memuncak.
Ini mendorong berlaku penyusutan pada nilai dolar Australia di sesi Asia pagi ini walaupun kenaikan kadar faedah berlaku.
Jika diperhatikan pada carta pasangan mata wang AUD/USD, harga telah menyusur rendah pada dagangan Isnin semalam dari paras 0.67700.
Pelabur telah bersedia untuk penurunan dengan isyarat bearish apabila harga telah bergerak di bawah halangan Moving Average 50 (MA50) pada rangka masa 1 jam di carta AUD/USD tersebut.
Turut menguji paras halangan MA50 itu di sesi Asia pagi ini, harga kemudiannya menjunam setelah memberi reaksi terhadap keputusan mesyuarat.
 Harga turun menguji paras sokongan penting pada 0.67000 yang telah beberapa kali diuji pada minggu-minggu sebelum ini.
Jika akhirnya paras sokongan tersebut berjaya ditembusi minggu ini, harga bakal melanjutkan trend penurunan lebih rendah menuju sekitar 0.66400.
Penurunan seterusnya akan mensasarkan pada zon tumpuan 0.65400 untuk catatkan paras terendah terbaru 4 bulan.
Namun jika harga berjaya melantun naik semula dari paras 0.67000, paras ketinggian awal minggu pada 0.67700 akan dicabar untuk ditembusi harga.
Selanjutnya, harga berkemungkinan akan meneruskan pendakian semula ke sekitar 0.68200 dan zon 0.69000.
Lihat gamabr carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur Lega Emas Lonjak Semula Hampir $30

Pelabur kembali menarik nafas lega apabila harga emas berjaya ditutup di paras lebih tinggi semula pada penghujung sesi New York selepas pada mulanya membuat penurunan susulan reaksi terhadap keputusan mesyuarat FOMC.
Seperti dijangkakan, penurunan harga pada carta XAU/USD yang mengukur nilai emas berbanding US dolar menguji zon support 1760.00, dengan paras terendah mencecah sekitar 1753.00 dengan pengukuhan awal US dolar.
Namun, US dolar yang kemudiannya mengalami penyusutan nilai telah mendorong peningkatan harga sehingga 270 pips ke paras 1780.00.
Walaupun situasi tersebut dilihat hanya sementara oleh pelabur, namun penyusutan US dolar tersebut telah memberi ruang untuk harga emas meningkat.
Kebimbangan terhadap ancaman coronavirus Omicron yang masih berlegar dalam pasaran turut akan mempengaruhi pergerakan emas semasa.
Selepas lonjakan harga melepasi halangan Moving Average 50 (MA50) pada rangka masa 1 jam di carta XAU/USD, kenaikan diteruskan pada dagangan hari ini namun pada kadar yang lebih perlahan.
 Zon tumpuan harga bagi kenaikan yang diteruskan bakal menuju ke paras 1800.00 dengan jangkaan reaksi menarik harga akan berlaku pada zon penting tersebut.
Kenaikan lebih tinggi seterusnya akan menguji pula zon 1810.00 dan berpotensi untuk mencapai sehingga ke paras ketinggian 1830.00 untuk pergerakan trend bullish yang lebih jelas.
Sebaliknya jika harga kembali papar pergerakan yang mengecewakan untuk pelabur, zon support pada 1760.00 dilihat bakal diuji semula untuk penurunan harga.
Penurunan lebih rendah akan mencatatkan paras terendah terbaru 11 minggu buat emas dengan sasaran seterusnya adalah pada zon support utama 1700.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Betul Garang USD/CAD Ni, Panjat 100 Pips Untuk Uji Paras Tertinggi

Matawang USD terus memperoleh kesempatan untuk mengukuh sebagai safe-haven berikutan kebimbangan mengenai varian Omicron semakin menggusarkan sentimen pasaran semasa dunia.
Yakni kebimbangan tersebut serba sedikit mungkin bakal mempengaruhi permintaan minyak global yang di saat ini terus memberikan tekanan kepada pergerakan dolar Kanada untuk kembali melemah.
Pelabur juga dijangka akan menilai kenyataan yang dilontarkan oleh Menteri Minyak Arab Saudi Abdulaziz Bin Salman mengenai ulasan minyak serta ketegangan geopolitik yang berlaku ketika ini.
Pergerakan harga pada carta pasangan matawang USD/CAD nampaknya terus menampilkan lonjakan lebih 100 pips di sesi dagangan Isnin sehingga merobek zon RBS (resistance become support) 1.28000.
Lonjakan itu sama sekali telah menaikkan keyakinan pelabur untuk melihat harga berupaya kembali mencapai paras tertinggi 3 bulan sekitar 1.28500 yang mana ia juga dianggap sebagai zon rintangan.
Keyakinan tersebut dipertingkatkan lagi selepas pergerakan harga telah kembali didagangkan di atas paras rintangan Moving Average 50 (MA50) dalam memberi gambaran kepada trend bullish.
 Namun pelabur turut berkemungkinan akan membuat penilaian pada zon rintangan 1.28500 setelah zon tersebut boleh diambil kira sering kali menghalang lonjakan sejak daripada awal Januari 2021 lagi.
Manakala lonjakan yang lebih agresif pula secara tidak langsung bakal menyokong pergerakan harga mencapai ke paras tertinggi terbaharu yang berkemungkinan akan menuju ke zon rintangan 1.29000.
Andai kata harga kekal meneruskan terjunan seperti yang dipaparkan pada  awal sesi Eropah hari ini, harga dijangka akan kembali menguji zon RBS 1.28000 terlebih dahulu sebelum terjun lebih rendah.
Penurunan seterusnya berkebarangkalian akan menyaksikan pergerakan harga mencecah ke zon RBS 1.27000 yang sekali gus akan mengubah pergerakan trend untuk menterjemah semula trend bearish.
Lihat gambar carta harga pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/USD – Timeframe H1 – 25/10/2018

Ketidaktentuan rundingan Brexit dalam pasaran semasa masih membimbangkan para pelabur dan dengan itu memberi kesan buruk terhadap nilai matawang Sterling. Namun, ketidaktentuan dalam pasaran memberi kelebihan pula kepada matawang USD untuk kembali mengukuh berbanding majoriti matawang utama yang lain. Dilihat daripada pergerakan harga pada chart pasangan matawang GBP/USD, harga telah membuat penurunan selepas gagal naik lebih tinggi dari paras Magic Pivot semalam sehingga harga telah breakout paras support 1.29300 dan penurunan telah mencecah paras support MagicS2 pada indicator Moshed Magic Line.
Pada sesi pasaran Asia hari ini, harga didagangkan lemah pada permulaan sesi namun dilihat cuba untuk membuat sedikit kenaikan dan menguji paras Magic Pivot 1.2910 hari ini. Jika GBP terus didagangkan lemah hari ini ditambah pula tekanan yang diberikan oleh USD, harga bakal menyambung semula penurunan harga yang dibuat semalam menuju ke paras support 1.2832 (MagicS1). Kemudiannya harga dijangka akan cuba menguji pula paras support 1.2787 (MagicS2) di mana paras itu terakhir kali dicapai harga adalah pada September yang lalu. Seterusnya, harga bakal membuat paras lower low yang baru berkemungkinan sehingga ke paras serendah 1.2708 (MagicS3).
Namun, jika sebaliknya yang berlaku dalam pasaran, harga boleh membuat kenaikan semula menuju ke paras resistance 1.2955 (MagicR1) yang dilihat berada pada zon SBR (support become resistance). Seterusnya, harga akan menguji pula paras ketinggian harga yang dicapai pada Selasa lalu iaitu pada paras resistance 1.3034 (MagicR2) dan jika harga berjaya breakout paras ini, harga akan meneruskan lagi kenaikan dan menuju ke zon SBR seterusnya iaitu pada paras 1.3078 (MagicR3).
 Terus ikuti rundingan Brexit dan juga krisis bajet Itali yang turut memberi impak kepada pergerakan harga pada chart GBP/USD ini. Tentukan paras-paras yang menjadi tumpuan harga pada chart GBP/USD dengan berpandukan kepada indicator Moshed Magic Line.

Paras support: 1.2832, 1.2787, 1.2708.
Paras resistance: 1.2955, 1.3034, 1.3078.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Emas Kembali Hampiri Paras $1,800

Kembali menceriakan para pelabur emas apabila nilai logam kuning tersebut berjaya catatkan peningkatan pada pembukaan pasaran untuk dagangan awal Mei.
Ekoran faktor penyusutan US dolar di awal minggu telah memberi ruang untuk harga emas memanfaatkan peluang untuk kembali melonjak menuju semula ke paras jangkaan $1,800.
Pada carta harga XAU/USD yang mengukur nilai emas berbanding US dolar, harga dibuka di atas paras sokongan 1765.00 di mana zon RBS (resistance become support) tersebut diuji pada penghujung minggu lalu.
Harga membuat kenaikan sejak sesi Asia bermula semalam sehingga bersambung pada sesi Eropah dan New York.
Kenaikan awal pada sesi Asia telah memberi isyarat awal untuk kenaikan lebih tinggi selepas melepasi paras halangan Moving Average 50 (MA50) pada rangka masa 1 jam pergerakan harag di carta XAU/USD.
Kenaikan harian dicatatkan sekitar 320 pips sekali lagi hampir menyentuh paras rintangan 1800.00. Namun situasi pada minggu-minggu sebelum ini kembali berulang apabila harga emas mula susut semula sebelum menyentuh paras 1800.00.
Selepas menutup dagangan lebih perlahan pada sesi New York, harga menyambung dagangan pada sesi Asia dengan corak penurunan semula.
 Sehingga sesi Eropah hari ini, harga susut sekitar 1785.00 yang turut merupakan zon tumpuan sebelum ini.
Sekiranya harga susut lebih rendah semula di bawah sokongan MA50, zon RBS 1765.00 kembali menjadi zon persingggahan harga dan pelabur akan menilai reaksi harga pada zon tersebut.
Jika penurunan harga terus berlaku, paras-paras tumpuan sebelum ini seperti 1745.00 dan 1720.00 dilihat akan kembali menjadi tumpuan harga.
Namun jika harga kukuh melonjak, zon rintangan 1800.00 bakal ditembusi untuk harga mencatatkan paras tertinggi terbaru 10 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Data Jualan Runcit AS Akan Memacu USD Meroket Lagi?

US dolar bergerak tenang merentasi pasaran pada sesi Eropah ketika pelabur menantikan penerbitan data jualan runcit Amerika Syarikat pada malam ini yang akan menjadi penggerak seterusnya raja matawang itu.
Ketika penulisan, indeks dolar diniagakan menokok pada sekitar harga 95.50 berbanding kebanyakan matawang utama.
Pergerakan matawang gergasi itu pada mulanya terbantut ketika sesi Asia selepas pertemuan secara maya antara Presiden AS, Joe Biden dan Presiden China, Xi Jinping dikatakan berakhir dengan baik.
 Ini sedikit sebanyak menambah sentimen untuk matawang utama, dan memberi sokongan buat matawang yuan China untuk menokok ke paras tertinggi lima bulan berbanding US dolar.
Namun begitu, dolar greenback kembali mengukuhkan kedudukan ketika pasaran memasuki sesi Eropah dengan jangkaan yang positif bahawa data jualan runcit yang akan dikeluarkan pada malam ini akan mempamerkan bacaan memberangsangkan.
Matawang euro terus melemah di tahap terendah 16 bulan, dengan diniagakan di sekitar harga 1.13560 berbanding USD kerana terkesan oleh kenyataan Bank Pusat Eropah (ECB) yang kekal dovish dalam menetapkan dasar monetarinya.
Di sisi lain, dolar Aussie dan New Zealand terus merosot lebih rendah berbanding dolar greenback, gagal mengekalkan keuntungan yang diraih pada sesi Asia sebelum ini.


Selepas Terjunan Drastik Harga, GBP/USD ‘Bernafas’ Semula

Ekoran penyusutan US dolar pada dagangan Rabu semalam yang gagal mengekalkan momentum pengukuhan hari sebelumnya, memberi ruang kepada mata wang Pound untuk meningkat.
Pound berjaya pamer prestasi lebih baik setelah data inflasi UK yang diterbitkan di awal sesi Eropah semalam memberi isyarat bacaan inflasi yang sedikit menurun berbanding jangkaan.
Tercetus semula jangkaan untuk bank pusat England (BOE) untuk memperlahankan kenaikan kadar faedah yang agresif ekoran penurunan inflasi tersebut.
US dolar dilihat gagal untuk meneruskan pengukuhan semalam seperti yang diperlihatkan ketika terbitan data inflasi Amerika Syarikat (AS) Selasa lalu yang meyakinkan pelabur bahawa kenaikan kadar agresif oleh Federal Reserve (Fed) akan diteruskan untuk kali ketiga berturut-turut pada mesyuarat FOMC minggu hadapan.

Pada carta pasangan mata wang GBP/USD, dapat diperhatikan penurunan drastik sehingga 250 pips Selasa lalu tidak diteruskan pada Rabu semalam.
Harga sebaliknya melantun semula sekitar 100 pips, namun tidak berjaya menembusi rintangan pada paras 1.16000.
 Harga juga tidak melepasi paras halangan Moving Average 50 (MA50) pada rangka masa 1 jam di carta GBP/USD tersebut, dan masih memberi isyarat bagi pergerakan bearish buat harga.
Penurunan harga berkemungkinan akan dilanjutkan untuk menguji pula zon support pada 1.14500-1.14000 yang telah diuji harga minggu lalu.
Penurunan harga ke zon tersebut minggu lalu itu telah merekodkan paras terendah yang pernah dijejaki harga sejak tahun 1985.
Sementara unutk jangkaan bagi kenaikan harga, melepasi halangan MA50 dan paras 1.16000 akan memberi petunjuk awal untuk berlaku perubahan trend bullish.
Kenaikan harga yang dilanjutkan seterusnya dijangka untuk melepasi paras 1.16500 sebelum menuju ke zon rintangan tumpuan lebih tinggi pada 1.18000 untuk catatkan paras tertinggi terbaru 3 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Buruh UK Makin Pesat, Tapi Inflasi Jejaskan Pertumbuhan Upah

Kadar pengangguran UK jatuh ke paras terendah sejak 1974 pada suku pertama 2022, tetapi mengalami kejatuhan besar dalam pendapatan benar disebabkan oleh inflasi yang melambung tinggi.
Pejabat Perangkaan Nasional (ONS) melaporkan kadar pengangguran turun kepada 3.7% dalam tiga bulan pertama tahun ini daripada 3.8% yang dijangkakan dan bacaan sebelumnya.
Kekosongan jawatan terus meningkat ke mencecah rekod ketika majikan terus bergelut untuk mencari pekerja kerana ratusan ribu orang yang meninggalkan pekerjaan semasa Covid-19 melanda telah memilih untuk tidak kembali.
 Selain itu, selaras dengan kenaikan harga, purata pendapatan tidak termasuk bonus jatuh sebanyak 1.9% daripada tahun sebelumnya sekali gus menjadi penurunan terbesar sejak 2013.
Dengan kadar inflasi melebihi 10% menjelang akhir tahun dan kenaikan cukai oleh kerajaan, pengguna menghadapi penurunan yang hampir tidak pernah berlaku sebelum ini dalam pendapatan boleh guna sebenar mereka.
Beberapa penganalisis memberitahu kesan daripada kejatuhan ini boleh menyebabkan ekonomi mengalami kemelesetan, sekali gus menimbulkan persoalan tentang sejauh mana Bank of England (BOE) akan menaikkan kadar faedah.
Ekoran daripada penerbitan tersebut, mata wang pound meningkat lebih tinggi untuk bangkit dari paras terendah hampir 2 tahun yang disentuhnya minggu lalu.